sagorsarker/bangla-wikipedia huggingface dataset:
শিখন্ডী কথা

শিখন্ডী কথা ২০১৩ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। আনন জামান রচিত নাটক "শিখণ্ডী কথা" অবলম্বনে চলচ্চিত্রটির চিত্রনাট্য লিখেছেন ও পরিচালনা করেছেন মহম্মদ হাননান। ইমপ্রেস টেলিফিল্ম লিমিটেড প্রযোজিত ও পরিবেশিত চলচ্চিত্রটি ২০১৩ সালের ১৯ এপ্রিল মুক্তি পায়।
দুই মেয়ের পর ছেলে সন্তান জন্মানোয় রামেলা ও রামজেদ মোল্লার ঘরে খুশির বান ডাকে। রামজেদ শখ করে তার নাম রাখে রতন। কিন্তু রতন বড় হতে থাকলে তার শারীরিক পরিবর্তন লক্ষনীয় হয়ে উঠে। তার পরিবার ও গ্রামবাসীরা বুঝতে পারে সে হিজড়া। স্কুলে ও পাড়ার সবাই তাকে জ্বালাতন করতে শুরু করে। হিজড়া সংঘ থেকে তাকে নিতে আসলে রামেলা তাদের সাথে রতনকে দিতে অস্বীকৃতি জানায়। কিছুদিন পর তার জন্য তার বড় বোনের বিয়ে ভেঙ্গে গেলে রামজেদ তাকে মারধোর করে। রতন তখন বুঝতে পারে যে সে সমাজে অনাখাঙ্খিত। সে চলে যায় হিজড়াদের ডেরায় সেখানে সে কালী মাসীর তত্ত্বাবধানে রত্না হিসেবে বড় হতে থাকে।
আগরতলা বিমানবন্দর

আগরতলা বিমানবন্দর ভারতের, ত্রিপুরার রাজধানী আগরতলা উপকণ্ঠে অবস্থিত। এখন এটি আনুষ্ঠানিকভাবে মহারাজা বীর বিক্রম বিমানবন্দর হিসাবে পরিচিত। বিমানবন্দরটি আগরতলার উত্তর-পশ্চিমে; মূল শহর থেকে ১৪ কি।মি দূরে গড়ে উঠেছে। এই বিমানবন্দরটি উত্তর-পূর্ব ভারতের দ্বিতীয় বৃহৎ বিমানবন্দর। এই বিমানবন্দর থেকে প্রতিদিন ইন্ডিগো ও এয়ার ইন্ডিয়া বিমান চালায়। বিমানবন্দরটি থেকে কলকাতা, দিল্লি, চেন্নাই, ব্যাঙ্গালোর প্রভৃতি শহরে বিমান চলাচল করে। এটি গুয়াহাটি পর উত্তরপূর্ব ভারতে দ্বিতীয় ব্যস্ততম বিমানবন্দর এবং আগরতলা বিমানবন্দরকে আন্তর্জাতিক বিমানবন্দর হিসাবে নির্মাণ করার প্রস্তাব করা হয়েছে।
বিমানবন্দরটি ১৯৪২ সালে ত্রিপুরার বীর বিক্রম কিশোর মানিক বাহাদুর মহারাজার দ্বারা নকশা এবং নির্মিত হয়েছিল। এর প্রাথমিক রানওয়ে ছিল, ০৫/২৩, যা বর্তমানে রানওয়ে ১৮/৩৬ তে একটি ট্যাক্সিওয়ে হিসাবে ব্যবহৃত হয়।
দ্বিতীয় বিশ্বযুদ্ধের সময়, বিমানবন্দরটি মার্কিন যুক্তরাষ্ট্র আর্মি এয়ার ফোর্সেসর দশম এয়ার ফোর্সের চতুর্থ কম্ব্যাট কারগো গ্রুপ (৪র্থ সিসিজি) দ্বারা ব্যবহৃত হয়, কার্টিস সি-৪৬ কমান্ডো পরিবহন বিমানটির দ্বারা বার্মায় সেনাবাহিনীকে ও গোলাবারুদ সরবরাহের জন্য। বিমানবন্দরটি একটি সরবরাহ কেন্দ্র হিসাবে ব্যবহার করা হয়েছিল, যেখান থেকে বিমানবাহিনী বিমান উড়িয়ে নিয়ে গিয়ে যুদ্ধক্ষেত্রে স্থলবাহিনীকে গোলাবারুদ সরবরাহ করা হত।
চতুর্থ সিসিজি বিমানবন্দর থেকে ডিসেম্বর ১৯৪৪ এবং জানুয়ারী ১৯৪৫ সালের মধ্যে পরিচালিত হয়, এর পরে এটি চট্টগ্রামে স্থানান্তরিত হয়।
দূরবর্তী অতীতে আগরতলা বিমানবন্দর থেকে ঢাকা-তেজগাঁও বিমানবন্দর ও যশোর সহ বিভিন্ন বিমানবন্দরে আন্তর্জাতিক উড়ান পরিচালনার অভিজ্ঞ হয়েছে।
২০১৫ সালে, ভারতীয় বিমানবন্দর কর্তৃপক্ষ বিমানবন্দরকে আন্তর্জাতিক মানে উন্নীত করতে শুরু করে। এএআই ২০১৯-২০ (সি ডিসেম্বর ২০১৭) সালের মধ্যে সমস্ত কাজ সম্পন্ন করার পরিকল্পনা নিয়েছে এবং ₹৫০০ কোটি টাকা খরচ করে নতুন টার্মিনাল ভবনসহ বিমানবন্দরের বিভিন্ন উন্নয়ন মূলক কাজ করা হবে।
ভারতীয় বিমানবন্দর কর্তৃপক্ষের (এএআই) পক্ষ থেকে বিমানবন্দরটিকে আন্তর্জাতিক মানদণ্ডে উন্নীত করার সিদ্ধান্ত গ্রহণ করা হয়, যা গুয়াহাটি ও ইম্ফলের পরে উত্তর-পূর্ব অঞ্চলের তৃতীয় আন্তর্জাতিক বিমানবন্দর হবে। এএআই বিশ্বমানের সুবিধা প্রদানের জন্য বিমানবন্দরের উন্নয়ন ঘটানোর জন্য ₹৪৩৮ কোটির (ইউএস$৬১ মিলিয়ন) প্রকল্প হাতে নিয়েছে। রাজ্য সরকার নতুন টার্মিনাল ভবন, রানওয়ে ও অন্যান্য প্রয়োজনীয় পরিকাঠামো নির্মাণের জন্য এএআই-কে ৭২ একর (২৯ হেক্টর) জমি প্রদান করে। ২০২৫ সালের মাঝামাঝি সময়ে উন্নয়ন সম্পন্ন হবে বলে আশা করা হচ্ছে, যার মধ্যে নতুন টার্মিনালটি ২০২২ সালে সম্পন্ন হয়েছিল এবং এটি ২০২২ সালের ৪ঠা জানুয়ারি প্রধানমন্ত্রী নরেন্দ্র মোদী উদ্বোধন করেছিল।
ভিক্টর বুলওয়ার-লিটন, লিটন এর ২য় আর্ল

ভিক্টর আলেক্সান্ডার জর্জ রবার্ট বুলওয়ার-লিটন, লিটন এর ২য় আর্ল কে.জি, জি.সি.এস.আই, জি.সি.আই.ই, পি.সি.ডি.এল (৯ই আগস্ট ১৮৭৬ - ২৫শে অক্টোবর ১৯৪৭), ১৮৮০ থেকে ১৮৯১ সাল পর্যন্ত স্টাইলড ভাইকাউন্ট নিবঅর্থ, একজন ব্রিটিশ রাজনীতিবিদ এবং ঔপনিবেশিক প্রশাসক ছিলেন। তিনি ১৯২২ থেকে ১৯২৭ সাল পর্যন্ত বাংলার গভর্নর হিসেবে দায়িত্ব পালন করেন এবং সংক্ষিপ্ত সময়ের জন্য ১৯২৬ সালে সালে ভারতের ভারপ্রাপ্ত ভাইসরয়ের দায়িত্ব পালন করেন।
লিটন ছিলেন রবার্ট বুলওয়ার-লিটন ১ম আর্ল এবং এডিথ ভিলিয়ার্স এর চতুর্থ ও জ্যেষ্ঠ পুত্র। মাতা এডিথ ভিলিয়ার্স  এডওয়ার্ড আর্নেস্ট ভিলিয়ার্সের কন্যা ও 
জর্জ ভিলিয়ার্সের নাতনী হন। তার পিতা যখন ভারতের ভাইসরয় ছিলেন তখন তিনি ব্রিটিশ ভারতের শিমলা জন্মগ্রহণ করেন।তিনি ইটন এবং কেমব্রিজের ট্রিনিটি কলেজে শিক্ষাগ্রহণ করেন এবং তিনি উক্ত বিশ্ববিদ্যালয়ের পিট ক্লাবের সেক্রেটারি ছিলেন। তিনি ১৯০৫ সালে এডিনবরা স্যার ওয়াল্টার স্কট ক্লাবের প্রেসিডেন্ট ছিলেন এবং ক্লাবের বার্ষিক ডিনার এ স্যার ওয়াল্টারকে টোস্ট দিয়েছেন। 
ভিক্টর বুলওয়ার-লিটনের ছয় ভাইবোনের তালিকা:
ভারতের পররাষ্ট্রমন্ত্রী হওয়ার পূর্বেই, লিটন ১৯১৬ থেকে ১৯২০ সালের মধ্যে অ্যাডমিরাল্টির বিভিন্ন পদের দক্ষতা অর্জন করার মাধ্যমে তার
অফিসিয়াল কর্মজীবন শুরু করেন এবং উক্ত পদটি তিনি ১৯১৬ থেকে ১৯২০ সাল নাগাদ অলংকৃত রেখেছিলেন। 
তাকে ১৯১৯ সালে প্রিভি কাউন্সিলর নিযুক্ত করা হয়। তিনি ১৯২২ থেকে ১৯২৭ সাল পর্যন্ত বাংলার গভর্নর নিযুক্ত হন। তার পিতার শূন্য পদে ১৯২৬ 
সালে ভারপ্রাপ্ত ভাইসরয় হিসাবে সংক্ষিপ্ত সময়ের জন্য নিযুক্ত হন। অতঃপর ভারতের বিভিন্ন বিষয়ে ও প্রয়োজনে তিনি বিবিধ পদে স্থলিভিশিক্ত হয়ে দায়িত্ব
পালন করেন। তিনি দুটি বই লিখেছিলেন,  একটি তার পিতামহ 'লর্ড লিটনের জীবনী' এবং অন্যটি ছিল ভারতে তার অভিজ্ঞতার ফসল 'পণ্ডিত এবং হাতি' 
যা ১৯৪২ সালে প্রকাশিত হয়। তিনি ১৯৩৩ সালে গাটার নাইট উপাধিতে ভূষিত হন। 
লিটন তার 'লিটন কমিশনের' সভাপতিত্বে জন্য সুপরিচিত হয়ে থাকবেন, যা লীগ অব নেশনসের বরাত দিয়ে সত্যানুসন্ধানের জন্য প্রেরিত হয়েছিল, যেখানে 
১৯৩২ সালে সংঘটিত যুদ্ধে চীন  ও জাপান পরস্পরকে দোষারোপ করছিল। জারীকৃত 'লিটন কমিশন' প্রতিবেদন অনুযায়ী ১লা অক্টোবর ১৯৩২ সালে 
জাপানের নাম লীগ অব নেশনস থেকে প্রত্যাহার করা হয়।
লর্ড লিটন, সেন্ট মার্গারেট, ওয়েস্টমিনস্টারে পামেলা চীচেল-প্লডেণের সাথে ৩রা এপ্রিল ১৯০২ বিবাহ বন্ধনে আবদ্ধ হন, তিনি স্যার ট্রেভর চীচেল-প্লডেণের
কন্যা ছিলেন। প্রথমের দিকে উইনস্টন চার্চিল তার গভীর প্রণয়ে বাঁধা পড়েছিলেন কিন্তু তিনি যখন লিটনকে বিয়ে করবেন বলে স্থির করেন তখন
এ সম্পর্ক এমনিতেই ভেঙ্গে যায়।
দুই ছেলের উভয়ই, তাদের জীবদ্দশাতেই তাদেরকে ছেড়ে চলে যান। জ্যেষ্ঠ পুত্র অ্যান্টনি বুলওয়ার-লিটন ভাইকাউন্ট নিবঅর্থ, এমপি, এয়ার ফোর্সে সাহায্যকারী সেবা প্রদান কালে বিমান দুর্ঘটনায় ৩০ বছর 
বয়সে মারা যান। ছোট ছেলে আলেকজান্ডার এডওয়ার্ড জন বুলওয়ার-লিটনের ভাইকাউন্ট নিবঅর্থ, এমবিই, দ্বিতীয় বিশ্বযুদ্ধের সময় 'সেকেন্ড বেটেল অব এল এলামেইনে' 
তাকে হত্যা করা হয়।
তাদের ছেলেরা কোন সন্তান সন্ততি না রেখে যাওয়ায় ও তার মৃত্যুর পর তার ছোট ভাই নেভিল বুলওয়ার-লিটন উত্তরাধিকার সুত্রে লিটন খেতাব প্রাপ্ত হন। 
নিবঅর্থ হাউস তার কন্যা লেডি হারমায়োনি কোব্বোল্ড এর নিকট হস্তান্তরিত হয় যিনি ব্যাঙ্ক অফ ইংল্যান্ডের ভবিষ্যত
গভর্নর ও লর্ড চেম্বারলেইন ক্যামেরন ফোরম্যানটীল কোব্বোল্ড এর বাক দত্তা হয়েছিলেন।
মুম্বই সেন্ট্রাল স্টেশন

মুম্বই সেন্ট্রাল (পূর্বে বোম্বাই সেন্ট্রাল) মুম্বইতে অবস্থিত স্টেশনগুলির বৃহত্তম উল্লেখযোগ্য স্টেশন। এই স্টেশনটি ভারতীয় রেলের পশ্চিম রেল কর্তৃক পরিচালিত। এই স্টেশনের পূর্বদিক আন্তঃনগর/দূরপাল্লা ট্রেনের জন্য ব্যবহৃত হয় এবং অপরদিকে উপনগরীয় রেলের, পশ্চিম লাইনে স্থানীয় (local) ট্রেন চালনা করা হয়। স্টেশনটির নকশা তৈরি করেন ক্লদ ব্যটলে নামক এক ব্রিটিশ স্থাপত্যবিদ।
ধলভিরিংগি

ধলভিরিংগি (বৈজ্ঞানিক নাম: "Seseria dohertyi (Watson)") এক প্রজাতির ছোট আকারের প্রজাপতি যার শরীর ও ডানা খয়রি-বাদামী রঙের। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য। ধলভিরিংগির পিছনের ডানার সাদা অংশের সীমারেখা বরাবর কয়েকটি ছোটো ছোটো কালো বর্ণের ছোপ দেখা যায়। সামনের ডানার আঁচলে কয়েকটি আবছা ছোপ দেখা যায়, যা দেখতে অনেকটা পটির মতো।
ধলভিরিংগি এর প্রসারিত অবস্থায় ডানার আকার ৩৫-৪০ মিলিমিটার দৈর্ঘের হয়।
ভারতে প্রাপ্ত ধলভিরিংগি এর উপপ্রজাতি হল-
এই জাতীয় প্রজাপতিটি হিমালয় এবং নাগা পর্বত এলাকায় দেখা যায়। নেপালের কাঠমান্ডুর ৪৭০০ থেকে ৫৮০০ ফুটের মধ্যে এবং সিকিম ও ভুটান অঞ্চলেও এদের দেখা মেলে।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল : স্ত্রী-পুরুষ উভয়েরই ডানার উপরিতল খয়েরি বাদামি ও কালচে বাদামীতে মেশানো।
উভয়েরই সামনের ডানার এপিক্যাল (শীর্ষ) অংশে নিচের দিকে পাশাপাশি অবস্থিত ৩ টি ছোট, সাদা ছোপ ও ৪ টি দন্তাকৃতি (toothed) ডিসকাল ছোপের একটি তেরছা সারি দেখা যায়। উক্ত ডিসকাল ছোপ-সারিটি সেল-প্রান্তের প্বার্শভাগ থেকে উৎপন্ন হয়ে ডরসামের উপরে ১ নং শিরা পর্যন্ত বিস্তৃত এবং নিম্নভাগের ছোপদুটি উপরিভাগের ছোপদুটির তুলনায় বড়। নচড সেসেরিয়া প্রজাতির ক্ষেত্রে উক্ত বড় ছোপদুটি অধিক খাঁজযুক্ত দন্তাকৃতি (more dentated)।
পিছনের ডানা প্রায় গোলাকৃতি ও টার্মেন মধ্যভাগে ঢেউখেলানো(wavy)। ডানার গোড়ার একটু বাইরের দিকে সাব-বেসাল অংশজুড়ে কোস্টার নিচ থেকে ডরসাম অবধি বিস্তৃত তির্যক, খুব চওড়া সাদা পটি বর্তমান। উক্ত পটির ভিতরের কিনারে ডানার একদম গোড়ায়(besal) কয়েকটি অস্পষ্ট কালো ছোপ দেখা যায়। সাদা চওড়া পটির বহিঃপ্রান্ত জুড়ে কোস্টাল শিরার নিচ থেকে ১ নং শিরার উপর পর্যন্ত বিস্তৃত ডিসকাল ছোপের সারিটি অসংলগ্ন ও বাঁকানো (curved)উক্ত ডিসকাল ছোপগুলি বড় এবং সবার উপরের ছোপদুটি গোল ও বাকিগুলি লম্বাটে। টার্মিনাল (প্বার্শ-প্রান্ত) রেখা পর্যায়ক্রমে সাদা ও কালো। ডরসামের অর্ধভাগ সাদা এবং ডরসাম ও টরনাস খয়েরি লম্বা রোঁয়ায় আচ্ছাদিত।
ডানার নিম্নতল : ডানার নিম্নতল ধূসর-বাদামি এবং উভয় ডানার দাগ-ছোপ উপরিতলেরই অনুরূপ। পিছনের ডানার সাদা পটি উপরিতল অপেক্ষা অধিক চওড়া, ছড়ানো এবং বেসাল, ডিসকাল অংশ ও ডরসাম অবধি ফ্যাকাসেভাবে ছাওয়া। ডিসকাল ছোপসারির উপরিভাগের ছোপগুলি সাদা অংশের অন্তর্ভুক্ত ও নিম্নভাগের ছোপগুলি সাদা অংশের বাইরে অবস্থিত। ডানার গোড়ার (besal) অংশে একটি বড় ত্রিভুজাকৃতি কালো ছোপ দৃশ্যমান। ডরসাম ও টরনাস খয়েরি লম্বা রোঁয়ায় আচ্ছাদিত।
শুঙ্গ কালো। উদর উপরিতলে মধ্যভাগে সাদা। মাথা,বক্ষদেশ (thorux) ও উদরের বাকি অংশ উপরিতলে খয়েরি বাদামি এবং নিম্নতলে সাদা। পাল্পী নিম্নভাগে সাদা।
দুর্লভ এই প্রজাতির উড়ান দ্রুত। ভিজে মাটিতে, ভিজে ছোপে ও পাহাড়ি নদী বা ঝর্ণার কিনারে ভিজে পাথরে বসে এদের মাড-পাডলিং করতে দেখা যায়। পাখির বিষ্ঠা, গাছের পাতায় ও ফুলে এদের অবস্থান চোখে পরে। পাহাড়ি জঙ্গলে ৩০০ থেকে ১৮০০ মিটার উচ্চতা পর্যন্ত নদী বা ঝর্ণার কাছে এই প্রজাতির দেখা পাওয়া যায় সাধারণত মার্চ থেকে জুলাই মাস পর্যন্ত।
আর১৫২ (বাংলাদেশ)

আর১৫২ বা হেয়াকোঁ-রামগড়-জালিয়াপাড়া সড়ক, বাংলাদেশের একটি আঞ্চলিক মহাসড়ক। এই মহাসড়কটি হেয়াকোঁ হতে আঞ্চলিক মহাসড়ক আর১৫১ কে রামগড় পৌরসভার উপর দিয়ে জালিয়াপাড়ায় আঞ্চলিক মহাসড়ক আর১৬০ এর সাথে সংযুক্ত করেছে।
৩৬.২১১ কিলোমিটার
ভিক্টোরিয়া জাস্টিস

ভিক্টোরিয়া ডউন জাস্টিস (জন্ম ফেব্রুয়ারি ১৯, ১৯৯৩) একজন মার্কিন অভিনেত্রী এবং গায়িকা। তিনি দশ বছর বয়সেই অভিনয়ে যুক্ত হন এবং বিভিন্ন চলচ্চিত্র এবং টেলিভিশন সিরিজে অংশগ্রহণ করেন। এগুলো হল নিকোলেদিয়ন সিরিজ, "জয়ি ১০১" এবং "ভিক্টোরিয়াস"। তিনি বিভিন্ন চলচ্চিত্রে অভিনয় করেছেন। এগুলো হল "আননোন (২০০৬)", "দ্যা গার্ডেন (২০০৬)"। তিনি নিকোলেদিয়ন সিরিজের বিভিন্ন পর্বে অংশগ্রহণ করেছেন,"ট্রু জ্যাকসন, ভিপি", "দ্যা ট্রুপ", "দ্যা পেঙ্গুইন অফ মাদাগাস্কার", এবং "আইকার্লি"। ২০১৫-এ তিনি এমটিভি তে আই ক্যান্ডি সিরিজে প্রধান চরিত্রে অভিনয় শুরু করেন।
অভিনয়ের পাশাপাশি জাস্টিস সঙ্গীতের জগতেও যুক্ত থেকেছেন। নিকোলেদিয়ন সিরিজের জন্য তিনি নিজেই অনেক গান পরিবেশন করেছেন। ভিক্টোরিয়াস সিরিজের জন্যও তিনি কিছু গান রের্কড করেছেন।
সান্তিয়াগোর কম্পোস্তেলা ক্যাথেড্রাল

সান্তিয়াগো দ্য কম্পোস্তেলা ক্যাথেড্রাল () স্পেনের গালিথিয়ায় অবস্থিত ক্যাথেড্রাল। রোমান ক্যাথলিক আর্চডিওসিজ অব সান্তিয়াগো দ্য কম্পোস্তেলার অংশ এটি। ইউনেস্কো কর্তৃক বিশ্ব ঐতিহ্যবাহী স্থানের তালিকায় এটি অন্তর্ভুক্ত হয়েছে। মধ্যযুগের শুরুতে সেন্ট জেমসের সাথে উপাসনালয়ের সম্পর্ক জানার পর থেকেই এ গির্জাটি পবিত্র তীর্থভূমি হিসেবে গুরুত্বতা পেয়েছে। খ্রিস্টান ধর্মাবলম্বীরা বিশ্বাস করেন যে, প্রভু যিশুর বারোজন শিষ্যের অন্যতম মহান সেন্ট জেমসের দেহ এখানে সমাহিত রয়েছে। রোমানেস্কু অবকাঠামোয় ভবনটি নির্মাণ করা হয়েছিল যা পরবর্তীতে গোথিক ও বার্কু ধরনের অবকাঠামো সংযুক্ত হয়েছে।
জনশ্রুতি রয়েছে যে, প্রভু যিশুর শিষ্য মহান সেন্ট জেমস খ্রিস্টান ধর্ম প্রসারে আইবেরীয় উপত্যকায় পদার্পণ করেছিলেন। ৪৪ সালে তিনি পুনরায় জেরুসালেমে ফিরে যান। পরবর্তীকালে স্পেনের গালিথিয়ায় পুনরায় তার দেহাবশেষ নিয়ে আসা হয়েছিল।
সামগ্রিক প্রতিরোধ (বৈদ্যুতিক বর্তনী)

সামগ্রিক প্রতিরোধ বা ইম্পিডেন্স () বলতে কোনও পরিবর্তী বৈদ্যুতিক বর্তনীর মধ্যে দিয়ে পরিবর্তী বিদ্যুৎপ্রবাহ প্রবাহিত হবার সময় বর্তনীটি যে মোট বাধা সৃষ্টি করে, তাকে বোঝায়। গাণিতিকভাবে এটি ফেজর ভোল্টেজ ও ফেজর কারেন্টের অনুপাত, যার একক ওহম বা ও'ম (চিহ্ন: Ω, গ্রিক অক্ষর ওমেগা)।
সামগ্রিক প্রতিরোধ দুইটি ফেজরের (Phasor) অনুপাত হলেও এটি নিজে ফেজর নয়।
সামগ্রিক প্রতিরোধকে সাধারণত Z প্রতীক দিয়ে নির্দেশ করা হয় এবং |Z|∠θ দ্বারা প্রকাশ করা হয়। এখানে Z সামগ্রিক প্রতিরোধের পরিমাণ নির্দেশ করে যার একক ওহম(Ω) এবং θ হল সামগ্রিক প্রতিরোধের দশা কোণ, যা তড়িৎপ্রবাহ ও ভোল্টেজের মধ্যে দশা পার্থক্য নির্দেশ করে। এর মান ধনাত্মক হলে বোঝায় ভোল্টেজ তড়িৎপ্রবাহের সাপেক্ষে θ পরিমাণ অগ্রগামী আর ঋণাত্মক হলে বোঝায় ভোল্টেজ তড়িৎপ্রবাহের সাপেক্ষে θ পরিমাণ পশ্চাৎপদ।
ওহমের সূত্রে একে প্রতিস্থাপন করে সামগ্রিক প্রতিরোধ জানা যাবে।
পুরনো হাভানা

পুরনো হাভানা () কিউবার ডাউনটাউনে অবস্থিত শহরের কেন্দ্রস্থল। রাজধানী হাভানার ১৫টি মিউনিসিপ্যালিটির (বোরা) অন্যতম এটি। শহরের জনসংখ্যার ঘণত্বের দিক দিয়ে এর অবস্থান দ্বিতীয়। হাভানার প্রকৃত শহরের আবরণ ধারণ করে আছে। মূল হাভানা শহরের দেয়ালগুলো দিয়ে ওল্ড হাভানা আধুনিক সীমারেখা প্রদান করা হয়েছে।
ওল্ড হাভানা ইউনেস্কোর বিশ্ব ঐতিহ্যবাহী স্থানের তালিকায় অন্তর্ভুক্ত হয়েছে।
হাভানা ভাইজা ১৫১৯ সালে স্পেনীয়দের মাধ্যমে হাভানা উপসাগর তীরবর্তী প্রাকৃতিক উপকূলীয় এলাকায় প্রতিষ্ঠিত হয়েছিল। স্পেনীয় গালিওনদের কাছে এটি নতুন বিশ্ব ও প্রাচীন বিশ্বের বিশ্রাম স্থল হিসেবে বিবেচিত। ১৭শ শতকে এখানে প্রধান জাহাজ নির্মাণ কেন্দ্র হিসেবে পরিচিতি পায়। বারোক ও নিও-ক্লাসিক ধরনে শহরটি গড়ে উঠে। ২০শ শতকের মাঝামাঝি সময়ে অনেক ভবন ভেঙ্গে পড়ে। তাস্বত্ত্বেও এখনো অনেক ভবন স্থির দাঁড়িয়ে রয়েছে। ওল্ড হাভানার সরু রাস্তাগুলোয় অনেক ভবন দেখা যায়। হিসেব কষে দেখা গেছে যে, এক-তৃতীয়াংশ ভবনই প্রাচীন সংখ্যার দিক দিয়ে যা প্রায় ৩,০০০। বন্দরে, সরকারী প্রতিষ্ঠান ও প্লাজা দ্য আর্মাস নিয়ে প্রাচীন শহরটি গড়ে উঠেছে। ১৫৫৫ সারে ওল্ড হাভানা ধ্বংসপ্রাপ্ত হয় ও ফরাসি জ্যাকুয়েস দ্য সোরেস কর্তৃক পুড়িয়ে দেয়া হয়েছিল। হাভানায় সহজেই দস্যুবৃত্তি ঘটতো। সীমিত প্রতিরক্ষা ব্যবস্থা ভেঙ্গে দ্য সোরোস হাভানায় তেমন সম্পদ না পেয়ে খালি হাতেই ফিরে যান। শহরটি ধ্বংসাত্মক অবস্থাতেই পড়ে থাকে ও আগুনে জ্বলতে থাকে। এ ঘটনার পর স্পেনীয় কর্তৃপক্ষ শহরকে রক্ষাকল্পে তীরে কেল্লা গড়েন ও দেয়াল দিয়ে রক্ষা করার চেষ্টা চালান। কাস্তিলো দ্য লা রিয়্যাল ফুর্জা প্রথম দুর্গ নির্মাণ করেন। ১৫৫৮ সালে শুরু করা এ অবকাঠামো প্রকৌশলী বার্তোলোম সাঞ্চেজ তদারকি করেন।
২০০৮ সালে হারিকেন ইক ওল্ড হাভানার অনেকগুলো অবকাঠামো ধ্বংস করে। ঐতিহাসিক ভবনগুলো ধ্বংস হবার পাশাপাশি অধিবাসীদেরকে নিরাপদ আশ্রয়ের সন্ধানে অন্যত্র চলে যেতে হয়। ভবনের আয়ুষ্কালের কারণে দীর্ঘস্থায়ী সংরক্ষণে বেশ হুমকির মুখে রয়েছে স্থানটি।
১৯৮২ সালে ইউনেস্কোর বিশ্ব ঐতিহ্যবাহী স্থানের তালিকায় লা হাবানা ভাইজা অন্তর্ভুক্ত করা হয়। এক বছর পর নিরাপদ পরিচর্যামূলক প্রচারণা চালানো হয়।
জয়ন্ত চট্টোপাধ্যায়

জয়ন্ত চট্টোপাধ্যায় (জন্ম: ২৮ জুলাই ১৯৪৬) একজন বাংলাদেশী অভিনেতা এবং আবৃত্তিকার। তিনি বাংলা চলচ্চিত্রে এবং টেলিভিশন নাটকে অভিনয় করেন। তিনি ২০২৩ সালে একুশে পদকপ্রাপ্ত হিসেবে ভূষিত হন।
জয়ন্ত চট্টোপাধ্যায় খুলনা বিভাগের সাতক্ষীরা জেলার শ্যামনগর উপজেলার ঈশ্বরীপুর গ্রামে জন্মগ্রহণ করেন। ছোটবেলা থেকেই তিনি বেড়ে উঠেছেন পারিবারিক পরিবেশে। তার পরিবারের সবাই সঙ্গীত নিয়ে সব সময় মেতে থাকতেন। জয়ন্ত চট্টোপাধ্যায় এর বাবা কালীকানন্দ চট্টোপাধ্যায় ভালো আবৃত্তিকার ছিলেন। তাদের বাড়িতে ছিল তাদের নিজস্ব থিয়েটারের দল। সেই থিয়েটার দল বছরে কয়েকটি যাত্রা এবং নাটক মঞ্চস্থ করতো এবং তাতে তাদের পরিবারের সবাই অভিনয় করতেন। অনেক ছোটবেলায় এরকমই এক 'পালা'য় বিবেকের সহচর বালক বা 'এক-আনি'র ভূমিকায় জয়ন্ত চট্টোপাধ্যায়ের প্রথম মঞ্চে ওঠা। এর পর একটু বড় হয়ে আবৃত্তি আর অভিনয়ের দিকে তার আগ্রহ আরো বেড়ে যায়। পাশাপাশি শিখেছেন গান আর তবলাবাদন।
কলেজ জীবনে তিনি বামপন্থী রাজনীতির সাথে জড়িয়ে পড়েন। সেই সাথে তিনি একটি সাংস্কৃতিক দলের সদস্য হয়ে বেশ কিছু নাটকে অভিনয় করেন। জয়ন্ত কলকাতা বিশ্ববিদ্যালয় থেকে ইংরেজি সাহিত্যে স্নাতক সম্পন্ন করেন।
মিলা ইয়োভাভিচ

মিলিকা বোগদানোভনা “মিলা” ইয়োভাভিচ ( ; জন্ম ডিসেম্বর ১৭, ১৯৭৫) একজন মার্কিন অভিনেত্রী, মডেল, সঙ্গীত শিল্পী, এবং ফ্যাশন ডিজাইনার। তিনি বহু সায়েন্স ফিকশন এবং অ্যাকশন চলচ্চিত্রে আবির্ভূত হয়েছেন, যে কারণে সঙ্গীত চ্যানেল ভিএইচওয়ান তাকে ২০০৬ সালে "রেইনিং কুইন অফ কিক-বাট" হিসেবে উল্লেখ করেছে।
ইয়োভাভিচের জন্ম কিয়েভে হলেও তিনি পাঁচ বছর বয়সে তার বাবা-মার সাথে আমেরিকায় চলে আসেন। তিনি বারো বছর বয়সে মডেলিং শুরু করেন। ১৯৮৮ সালে ইয়োভাভিচ টেলিভিশন চলচ্চিত্র দ্য নাইট ট্রেন টু কাঠমান্ডু-এ প্রথম অভিনয় করেন এবং একই বছর তার প্রথম চলচ্চিত্র টু মুন জাঙ্কশন মুক্তি পায়।
ইয়োভাভিচ রিটার্ন টু দ্য ব্লু লাগুন চলচ্চিত্রে তার খোলামেলা চরিত্রের জন্য আলোচনার জন্ম দেন যেহেতু ঐ সময়ে তার বয়স ছিল মাত্র ১৫ বছর। ১৯৯৭ সালের ফরাসি সায়েন্স ফিকশন চলচ্চিত্র দ্য ফিফথ এলিমেন্টের মাধ্যমে মিলা ইয়োভাভিচ খ্যাতি লাভ করেন।
২০০২ সালে তিনি সায়েন্স ফিকশন হরর চলচ্চিত্র রেসিডেন্ট ইভিল-এ অভিনয় করেন। চলচ্চিত্রটি সমালোচকদের পছন্দ না হলেও তা ব্যবসাসফল হয়। পরবর্তিতে ইয়োভাভিচ আরো পাঁচটি সিক্যুয়েলে তার চরিত্রের পুনরাবৃত্তি করেন। এই সিরিজের সর্বশেষ ছবি হল ""।
১৯৯৪ সালে ইয়োভাভিচ “দ্য ডিভাইন কমেডি” নামে একটি অ্যালবাম প্রকাশ করেন। ২০০৩ সালে তিনি এবং মডেল কারমেন হক “ইয়োভাভিচ-হক” নামে একটি ক্লোদিং লাইন প্রতিষ্ঠা করেন।
স্টেফানি স্কট

স্টেফানি নওলি স্কট (born December 6, 1996) এক জন মার্কিন অভিনেত্রী এবং গায়িকা। স্কট ডিজনি চ্যানেলে এ.এন.টি.ফার্ম এ লেক্সি রেড চরিত্রের জন্য অধিক পরিচিত। "ফ্লিপড" চলচ্চিত্রে ডানা টেসলার চরিত্রের জন্যও তিনি বেশ সমাদৃত, আর এর জন্য ২০১৩ সালে ইয়াং আর্টিস্ট এ্যাওয়ার্ড মনোনিত হন।
স্কট শিকাগো, ইলিনয়-তে জন্মগ্রহণ করেন।. তার দুইজন বড় ভাই রয়েছে। তাদের নাম ট্রয় এবং ট্রেন্ড. তিনি ইন্ডিয়ালান্টিক, ফ্লোরিডা-য় বসবাস করেন এবং যোগ দেন "হলি ট্রিনিটি ইপিসকোপাল একাডেমি"তে।
অলিম্পিকে মাল্টা

মাল্টার অলিম্পিক গেমসে অভিষেক হয় ১৯২৮ সালে এবং এরপর মাল্টা ১৫টি গ্রীষ্মকালীন ও ১টি শীতকালীন অলিম্পিক গেমসে অংশগ্রহণ করেছে। শীতকালীন অলিম্পিক গেমসে মাল্টা প্রথম অংশগ্রহণ করে ২০১৪ সালে।
২০১২ গ্রীষ্মকালীন অলিম্পিক গেমস পর্যন্ত মাল্টার ক্রীড়াবিদগণ কোন পদক জিততে পারেনি।
মাল্টার জাতীয় অলিম্পিক কমিটি ১৯২৮ সালে গঠিত হয় এবং ১৯৩৬ সালে আন্তর্জাতিক অলিম্পিক কমিটির স্বীকৃতি পায়।
২০০০-এর দশকের লোমহর্ষক চলচ্চিত্রের তালিকা

এখানে নিন্মলিখিত নিবন্ধে ২০০০-এর দশকের নির্মিত ভৌতিক চলচ্চিত্রের তালিকা দেয়া আছে:
অ্যালেক্স ওবান্দা

অ্যালেক্স ওবান্দা অউমা (জন্ম: ২৫ ডিসেম্বর ১৯৮৭ ) একজন কেনীয় ক্রিকেটার। তিনি কেনিয়া জাতীয় দলের হয়ে ২০১১ সালের ক্রিকেট বিশ্বকাপ ও ২০০৭ সালের আইসিসি বিশ্ব টুয়েন্টি২০ টুর্নামেন্ট খেলেন।
ভারতীয় বিমানবন্দর কর্তৃপক্ষ

ভারতীয় বিমানবন্দর কর্তৃপক্ষ হলো ভারত সরকারের, ভারতের বেসামরিক বিমানচালন মন্ত্রকেরর অধীনস্থ একটি সংস্থা যা বেসামরিক বিমানবন্দর তৈরি, উন্নয়ন, দেখভাল এবং ভারতের বেসামরিক বিমান পরিবহন পরিকাঠামো পরিচালনার জন্য দায়ী। এই সংস্থাটি ভারতীয় আকাশসীমা ও তৎসংলগ্ন মহাসাগরীয় অঞ্চলে এয়ার ট্রাফিক ম্যানেজমেন্ট সেবাও প্রদান করে। এছাড়াও ১৮টি আন্তর্জাতিক বিমানবন্দর, ৭টি কাস্টম, ৭৮টি অন্তর্দেশীয়, এবং ২৬টি অধাবেসামরিক বিমানবন্দর সহ মোট ১২৫টি বিমানবন্দর এই সংস্থার পরিচালনাধীন। এছাড়াও বিমান অভিযানের নিরাপত্তা নিশ্চিত করতে প্রতিটি বিমানবন্দরে এবং আরও ২৫টি অন্য স্থানে এর কার্যালয় অবস্থিত।
ভারতীয় বিমানবন্দর কর্তৃপক্ষ গগন প্রকল্পে প্রযুক্তিগতভাবে ভারতীয় মহাকাশ গবেষণা সংস্থারও সহযোগীতায় নিয়জিত।
১৯৭২ সালে ভারত সরকার ভারতীয় আন্তর্জাতিক বিমানবন্দর কর্তৃপক্ষ নামক একটি সংস্থা গঠন করে এবং ১৯৮৬ অন্তর্রাষ্ট্রীয় বিমানবন্দরগুলির দেখাশোনার জন্য জাতীয় বিমানবন্দর কর্তৃপক্ষের গঠন করা হয়। এরপর ১৯৯৫ সালে সংস্থার নাম ও কর্মপদ্ধতি পরিবর্তন কোরে ভারতীয় বিমানবন্দর কর্তৃপক্ষ করা হয় এবং এর দায়িত্ব হয় ভারতের বিমানবন্দরসমূহের উন্নয়ন, পুনর্গঠন, যত্ন করা ও বিমানবন্দর তৈরিকরা।
ভারতীয় বিমানবন্দর কর্তৃপক্ষ ভারতের বাহিরেও বিভিন্ন দেশ যেমন লিবিয়া, আফগানিস্তান, ইয়েমেন, মালদ্বীপ ইত্যাদি দেশেরও বিভিন্ন প্রকল্পে কাজ করছে। এছাড়াও এইসব দেশে বিমানবন্দর নির্মাণ, পুনর্গঠন ও দেখরেখ সম্বন্ধীয় প্রশিক্ষণ দিয়ে থাকে।
রূপগাওয়াল

রূপগাওয়াল ২০১৩ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি কাহিনী, সংলাপ, চিত্রনাট্য রচনা ও পরিচালনা করেছেন হাবিবুর রহমান হাবিব। এই চলচ্চিত্র দিয়ে ছোট পর্দা থেকে বড় পর্দায় অভিষেক হল হাবিবুর রহমান হাবিবের। শিকড় চলচ্চিত্র প্রযোজিত ও পরিবেশিত বিবাহ জটিলতা এবং সমাজের চলমান পরিবেশ পরিস্থিতি নিয়ে নির্মিত চলচ্চিত্রটিতে অভিনয় করেছেন নিলয় আলমগীর, শিমলা, চম্পা, মাসুম আজিজ, আনোয়ার শাহী প্রমুখ।
পাহাড়ের কোল ঘেঁষে এক ছোট্ট গ্রামের ছলে মুকাই ছোটবেলায় স্কুলের শিক্ষকের কাছে এক অনিন্দ্য সুন্দরী রাজকন্যার গল্প শুনে। সেই গল্পের রাজকন্যার মত এক সুন্দরীকে সে তার জীবনে চায়। তাই সে 
রূপগাওয়ালের পেশা বেঁছে নেয়, যাতে সে মেয়েদের কাছে আসতে পারে। এভাবে সে পেয়ে যায় তার পছন্দের সুন্দরীকে। কিন্তু বাঁধ সাধে তার পাঁচ ভাই। তাদের বশ করতে এবার সে কোপেনের কাছে যায় মন্ত্র শিখতে। কিন্তু সেখানে তাকে আরেক পরিস্থিতির সম্মুখীন হতে হয়।
২০১১ সালের ১ জুলাই ঢাকার বাংলামোটরের একটি রেস্তোরায় চলচ্চিত্রটির মহরত হয় ও বছরের শেষের দিকে চলচ্চিত্রটির নির্মাণ কাজ শুরু হয়। ছায়াছবিটির শ্যুটিং হয় হবিগঞ্জের চুনারুঘাটের কালেঙ্গা অভয়ারণ্যে।
চলচ্চিত্রটি বাংলাদেশ সেন্সর বোর্ড থেকে ছাড়পত্র লাভ করে ২০১৩ সালের মার্চ মাসের ২৮ তারিখ। ২০১৩ সালের ২৪ মে চলচ্চিত্রটি মুক্তির কথা থাকলে তা পরবর্তীতে সেপ্টেম্বরের ১৩ তারিখ সারাদেশে ৩০টি প্রেক্ষাগৃহে মুক্তি দেওয়া হয়।
রূপগাওয়াল চলচ্চিত্রটির সঙ্গীত পরিচালনা করেছেন আলী আকবর রুপু ও নূর পলাশ। গীত রচনা করেছেন হাবিবুর রহমান হাবিব। গানে কণ্ঠ দিয়েছেন সাবিনা ইয়াসমিন, মমতাজ, রিংকু, সালমা ও পারভেজ। গানগুলো বিপননের দায়িত্বে ছিল জি-সিরিজ এবং মিডিয়া পার্টনার হিসেবে ছিল একুশে টেলিভিশন।
২০১০-এর দশকের লোমহর্ষক চলচ্চিত্রের তালিকা

এখানে নিন্মলিখিত নিবন্ধে ২০০০-এর দশকের নির্মিত ভৌতিক চলচ্চিত্রের তালিকা দেয়া আছে:
১৯৯০-এর দশকের লোমহর্ষক চলচ্চিত্রের তালিকা

এখানে নিন্মলিখিত নিবন্ধে ১৯৯০-এর দশকের নির্মিত ভৌতিক চলচ্চিত্রের তালিকা দেয়া আছে:
মিরান্ডা কসগ্রভ

মিরান্ডা টেইলর কসগ্রভ (জন্মেছেন মে ১৪,১৯৯৩) একজন মার্কিন অভিনেত্রী ও গায়িকা। তার কর্মজীবন শুরু হয় মাত্র ৩ বৎসর বয়সে, যখন তিনি টেলিভিশন বিজ্ঞাপনে অংশ নেন। তার চলচ্চিত্র যাত্রা শুরু হয় ২০০৩-এ "স্কুল অফ রক" অভিনয়ের মাধ্যমে। ক্রমান্বয়ে তিনি টেলিভিশনের বিভিন্ন গুরুত্বপূর্ণ ক্ষেত্রে অংশগ্রহণ করেন। কিছু বছর পর নিকোলেদিয়ন টেলিভিশন সিরিজ আইকার্লিতে কার্লি শে ভূমিকায় অবতীর্ণ হন তিনি। ২০১০-এ আইকার্লির প্রতিটি পর্বের জন্য ১৮০০০০$ মার্কিন ডলার পান , যার ফলে তিনি হন সর্ব্বোচ্চ আয় করা শিশু অভিনয় শিল্পীদের মধ্যে দ্বিতীয়। ২০১২ এর গ্রিনিচ ওয়ার্ল্ড রের্কড এর শিরোনামে আসেন সব্বোর্চ্চ আয়করা শিশু শিল্পীর তালিকায়। ২০১৩ তে মার্গো চরিত্তে ডেসপিকেবল মি ২ এ পুনরায় কন্ঠ অভিনয় করেন।
২০১২-এ তার "ড্যান্সিং ক্রেজি" গানটি ব্যাপক আলোড়ন তোলে (লেখক অ্যাভ্‌রিল লাভিন) সে বছর এটি মার্কিনবিলবোর্ডে ৪০ নম্বরে থাকে।
তালাভেরা দে লা রেইনা মৃৎশিল্প

তালাভেরা দে লা রেইনা মৃৎশিল্প () স্পেনের তোলেদো এলাকার তালাভেরা দে লা রেইনায় গড়ে উঠা হস্তশিল্পবিশেষ। থালা-বাসন, কলস ও অন্যান্য বস্তু সাম্প্রতিক প্রত্নতাত্ত্বিক খনন কার্যে পাওয়া গেছে। তন্মধ্যে, কিছু কিছু সামগ্রী রোমান সাম্রাজ্যে ব্যবহারের দিকেও ইঙ্গিত দেয়।
আরবেরা নতুন প্রযুক্তি হিসেবে এখানে নিয়ে আসে। তন্মধ্যে, মৃৎশিল্পের উপযোগী এক ধরনের চুলা অন্যতম। ঐ যুগের অনেক ধরনের বিষয়ের মধ্যে বিমূর্ত মোটিফ ছিল যাতে মুসলমানদের ধর্মীয় বিধি-নিষেধের কথা উল্লেখ রয়েছে। পঞ্চদশ শতাব্দীতে জেন ফ্লোরিস হল্যান্ড থেকে নতুন ধরনের মৃৎশিল্পজাত পণ্য নিয়ে আসেন। তিনি একটি প্রতিষ্ঠান গড়েন যার মাধ্যমে শহরে মৃৎশিল্পের প্রবর্তন ঘটে।
তালাভেরার সিরামিকস ঝর্ণা তৈরীতে ব্যবহার করা হয়েছে যা কিউবা ও ব্রাজিলে ব্যবহৃত হচ্ছে। ভবনের জন্য টাইলস তৈরী করা হয়েছে যা বর্তমানে নিউ অর্লিয়েন্স, টোকিও এবং প্যারিসে দেখা যায়। রাজকীয় প্রাসাদ ও বিশ্বের সকল যাদুঘরে এর মান সম্পর্কে তুলে ধরছে। 
তালাভেরা দে লা রেইনা মৃৎশিল্পে বিভিন্ন ধরন রয়েছে:
রুইজ দে লুনা এবং এমিলিও নাইভেইরোর ন্যায় শিল্পীরা শহরে কর্মশালার মাধ্যমে ঐতিহ্যবাহী মৃৎশিল্পকে তুলে ধরে রাখার চেষ্টা করছেন।
ফুরিয়ে বিশ্লেষণ

গণিতে, ফুরিয়ার বিশ্লেষণ () হলো সাধারণ কোন গণিতিক ফাংশানকে অনেকগুলো ত্রিকোণমিতিক ফাংশানের যোগফল উপস্থাপন করার পদ্ধতি। ফুরিয়ার সিরিজের আলোচনা থেকে ফুরিয়ার বিশ্লেষণ উৎপত্তি লাভ করেছে, এবং জোসেফ ফুরিয়ারের নাম থেকে এরূপ নামকরণ করা হয়েছে, যিনি প্রথম কোন ফাংশানকে অনেকগুলো ত্রিকোণমিতিক ফাংশানের মাধ্যমে উপস্থাপন করে দেখিয়েছিলেন।
বাস্কসের ইতিহাস

বাস্কস () প্রধানত বাস্ক কান্ট্রিতে বসবাসকারী স্থানীয় আদিবাসী নৃতাত্ত্বিক জনগোষ্ঠী। স্পেনীয় ও ফরাসীদের ইতিহাসের সাথে তাদের ইতিহাস অঙ্গাঙ্গীভাবে জড়িত। এছাড়াও, অনেক বিলুপ্ত ও বর্তমান দেশগুলোর সাথে এ আদিবাসীর নিবীড় সম্পর্ক। প্রধানত ইউরোপ ও আমেরিকায় এ আদিবাসীদের অবস্থান, যার সাথে তাদের বংশানুক্রমিক শিকড়ের ধারা বহমান।
১ম শতাব্দীতে স্ত্রাবো লিখেছিলেন যে, বাস্কের নাফারোয়ার উত্তরাংশে (বর্তমানে নাভারে) ও আরাগন অধ্যুষিত এলাকায় ভাস্কোন্সদের বসতি ছিল। ভাস্কোন্স ও আধুনিক বাস্কের মধ্যে নৃতাত্ত্বিক স্পষ্ট বুৎপত্তিগত সম্পর্ক থাকা স্বত্ত্বেও এর স্বপক্ষে কোন প্রামাণ্য দলিলাদি নেই। তবে, উভয় ভাষাভাষির লোককেই রোমান সময়কাল থেকে সমাধিস্তম্ভে তাদের কয়েকজনকে ব্যক্তিগত নাম দ্বারা পরিচিতি ঘটানো হয়েছে।
ভারদুলি, কারিস্তি ও অত্রিগোনেস - এ তিনটি ভিন্ন জাতির জনগোষ্ঠীকে বর্তমান বাস্ক স্বায়ত্বশাসিত সমাজের অধ্যুষিত এলাকায় বসবাস করতে দেখা যায়। অবশ্য ঐতিহাসিক সূত্রে ঐ উপজাতিদের মধ্যে ভাস্কোন্স এবং / বা আকুইতানি'র সাথে সম্পৃক্ত কি-না তা জানা যায়নি।
ফ্রান্সের গাস্কোনি এলাকায় বাস্ক সম্পর্কিত ভাষা প্রচলনের সেরা সংযুক্তি ঘটেছে। বর্তমান বাস্ক অঞ্চলের উত্তরদিকে প্রাচীন অধিবাসী আকুইতানিদের সাথে এ ভাষার সম্পর্ক বিদ্যমান। তারা বাস্কের সাথে সংশ্লিষ্ট ভাষা ব্যবহার করতো। (অধুনা বিলুপ্ত আকুইতানীয় ভাষাকে রোমান্স ভাষা গাস্কোনের সাথে একত্রিত করা উচিত হবে না। মধ্যযুগে আকুইতানে এ ভাষায় কথা বলা হতো।)
মধ্যযুগে ভাস্কোন্স ও এ থেকে উদ্ভূত বাস্কভাষাসহ অন্যান্য ভাষা সমগ্র বাস্ক-ভাষী জনগোষ্ঠী কথা বলতো। বর্তমানে বাস্ক কান্ট্রি, সীমান্ত এলাকা এবং পূর্ব ও উত্তরাংশে (সমগ্র পাইরেনিয়া অঞ্চল ও গাস্কোনি) এ ভাষায় কথা বলা হয়।
রোমানদের অধিগ্রহণের পূর্বে বাসকসদের প্রাচীন ইতিহাস সম্পর্কে খুব কমই জানা যায়। তাদেরকে নির্দিষ্ট সাংস্কৃতিক বৈশিষ্ট্যের অধিকারীত্বের প্রমাণ ও চিহ্নিতকরণ বেশ দূরূহ বিষয়। বর্তমানের বাস্ক এলাকায় বসবাসকারীরা অরিগন্যাশিয়ান আমলের প্রত্নতাত্ত্বিক নিদর্শনগুলোরই মূলধারা তুলে ধরছেন।
অনেক বাস্ক প্রত্নতাত্ত্বিক এলাকাগুলোয় রোমানদের অধিকারের পূর্ব পর্যন্ত অরিগন্যাশিয়ান সময়কাল থেকে লৌহ যুগ পর্যন্ত গুহায় বসবাসের স্যান্তিমামিনে প্রামাণ্য দলিল হিসেবে রেখেছিল। তবে, এ সম্ভাবনাটি একই জনগোষ্ঠীর ত্রিশ সহস্রাব্দ বছর একই জায়গায় বসবাস করার বিষয়টি নেই বললেই চলে।
কিছু পণ্ডিত ব্যক্তি বাস্ক শব্দ এইজটুকে ছুরি, এইজকোরাকে কুঠার এবং এইতজকে পাথর হিসেবে অনুবাদ করার চেষ্টা চালান। এরফলে তারা প্রস্তর যুগে বাস্ক ভাষার স্বপক্ষে প্রমাণ তুলে ধরেন। তবে, পাথরের ব্যবহার চালকোলিথিক যুগে পাথরের ব্যবহার পরিত্যক্ত হয় এবং লাতিন, স্পেনীয় ও কাতালান থেকে শব্দগুলোকে নেয়া হয়েছে বলে বিবেচনা করা হয়ে থাকে।
বাসকসদের মধ্যে উচ্চ মনোযোগের উপযোগী উপাদান আরএইচ- রয়েছে যা বৈশ্বিকভাবে উচ্চস্তরের। ১৯৯০-এর দশকে লুইজি লুকা কাভাল্লি-সোরজা প্রধান ইউরোপীয় অটোসোমাল উপাদান পিসি ফাইভ সম্পর্কে তথ্যাদি প্রকাশ করেন। এতে তিনি নিওলিথিক ও ধাতব যুগে পূর্বাঞ্চলীয় জাতিগোষ্ঠীর অভিবাসনের কথা তুলে ধরেছেন। এক্স ক্রোমোজম সমৃদ্ধ মাইক্রোস্যাটেলাইটেস বাস্কদের দিকেই ইঙ্গিত করছে যারা প্রাক-ঐতিহাসিক পশ্চিম ইউরোপীয়দের কাছ থেকে সরাসরি বংশোদ্ভূত। পশ্চিম ইউরোপীয় জিন ধারক হিসেবে সর্বোচ্চ মাত্রার অধিকারী হওয়া স্বত্ত্বেও প্রতিবেশী জনগোষ্ঠীর মাঝেও তা বিদ্যমান। এরফলে, একই জনগোষ্ঠীর সরাসরি বংশোদ্ভূত তারা।
ইজিপ্টএয়ার ফ্লাইট ৮০৪

ইজিপ্টএয়ার ফ্লাইট ৮০৪ (MS804/MSR804) ইজিপ্টএয়ার পরিচালিত একটি আন্তর্জাতিক যাত্রীবাহী বিমান যেটি পারিসের শার্ল দ্য গল বিমানবন্দর থকে কায়রো আন্তর্জাতিক বিমানবন্দরে যাওয়ার পথে ১৯ মে ২০১৬ সালে ২ঃ৩০ মিনিটে মিশর মান সময় ভূমধ্যসাগরে হারিয়ে যায়।
বিমানটিতে ৬৬ জন ছিলেনঃ যার মধ্যে ৫৬ জন যাত্রী, ৭ জন ক্রু এবং ৩ জন নিরাপত্তা কর্মী। বহুজাতিক অণুসন্ধান এবং উদ্ধার অভিযানের প্রস্তুতি চলছে। মিশরের আলেকজান্দ্রিয়া থেকে প্রায় উত্তরে ভূমধ্যসাগরে বিমানের ধ্বংসাবশেষ পাওয়া গেছে। 
গ্রিসের সামরিক রাডার তথ্য অনুযায়ী, ফ্লাইট ৮০৪ মিশরের ফ্লাইট তথ্য অঞ্চলে প্রবেশের সঙ্গে সঙ্গে দিক পরিবর্তন করে। , উচ্চতায় বিমানটি ৯০ - ডিগ্রী উত্তর দিকে ঘুরে যায় এবং তারপরে ৩৬০ ডিগ্রী এবং এর পরে এটি দ্রুত নিচের দিকে নামতে থাকে। উচ্চতায় এটি রাডার থেকে বিছিন্ন হয়ে যায়।
বিমানটি ১৩ বছরের পুরাতন। এই বিমানটি প্রথম ফ্লাইট পরিচালনা করে ২৫ জুলাই ২০০৩ এবং ইজিপ্টএয়ারকে সরবরাহ করে ৩ নভেম্বর ২০০৩ সালে।
 বিমানটি পারিসের শার্ল দ্য গল বিমানবন্দর থেকে ১৮ মে ২০১৬ সালের ২৩ঃ০৯ মিনিটে (একই সময় অঞ্চল (ইউটিসি+০২), ফ্রান্স এবং মিশরের) মিশরের কায়রো আন্তর্জাতিক বিমানবন্দরের উদ্দ্যেশে যাত্রা শুরু করে।
৬৬ জন যাত্রী ১৩টি ভিন্ন দেশের। তিনজন যাত্রী শিশু যার মধ্যে দুইটি নবজাতক ছিল।
১০ জন ক্রূর মধ্যে দুইজন পাইলট, পাঁচজন বিমানবালা এবং তিনজন নিরাপত্তা কর্মী।
২০২২ সালের ২৭ এপ্রিল প্রকাশিত ফরাসি বিশেষজ্ঞদের এক তদন্ত প্রতিবেদন মোতাবেক বিমানটির ককপিট থেকে শুরু হওয়া আগুনে এটি বিধ্বস্ত হয়। বিমানে কোনো যান্ত্রিক ত্রুটি ছিল না। চলন্ত অবস্থায় ককপিটের ভেতর সিগারেট জ্বালিয়েছিলেন পাইলট কিংবা কো-পাইলট। এতে একটি আপদকালীন অক্সিজেন মাস্ক ফুটো হয়ে যায় এবং সেই অক্সিজেনের সংস্পর্শে এসে সিগারেটের আগুন প্রথমে ককপিট এবং পরে পুরো বিমানে ছড়িয়ে পড়ে। এরপর বিমানটি বিধ্বস্ত হয়। বিমানের ককপিট ভয়েস রেকর্ডার চালিয়ে তদন্তকারীরা ককপিটের ভিতরে হাওয়া বেরোনোর মতো খুব মৃদু শব্দ শুনতে পান। পরে তদন্তকারীরা বুঝতে পারেন, সেই সময় পাইলট কিংবা কো-পাইলট ধূমপান করছিলেন। তাতে অক্সিজেন মাস্ক ফুটো হয়ে গ্যাস বেরোতে শুরু করে। এই শব্দ মাইক্রোফোনে রেকর্ড হয়ে যায়। দুর্ঘটনায় বিমান আরোহীর সকলে প্রাণ হারান।
অলিম্পিকে নেপাল

নেপাল প্রথম অলিম্পিক গেমসে অংশগ্রহণ করে ১৯৬৪ সালের গ্রীষ্মকালীন অলিম্পিকে। এরপর নেপাল ১১টি গ্রীষ্মকালীন ও ৩টি শীতকালীন অলিম্পিক গেমসে প্রতিদ্বন্দ্বিতা করেছে। শীতকালীন অলিম্পিক গেমসে প্রথম অংশগ্রহণ করে ২০০২ সালের শীতকালীন অলিম্পিকে।
নেপালি ক্রীড়াবিদ বিধান লামা সিউলে অনুষ্ঠিত ১৯৮৮ গ্রীষ্মকালীন অলিম্পিকে তায়েকোয়ান্দোতে ব্রোঞ্জ পদক জিতে, যেখানে তায়েকোয়ান্দো প্রদর্শনীমুলক ক্রীড়া ছিল।
১৯৬২ সালে নেপাল অলিম্পিক কমিটি গঠিত হয় এবং ১৯৬৩ সালে আন্তর্জাতিক অলিম্পিক কমিটি আইওসির অনুমোদন পায়।
ইছামতি নদী (মানিকগঞ্জ)

ইছামতি নদী বা ইছামতি নদী (মানিকগঞ্জ) হচ্ছে বাংলাদেশের মানিকগঞ্জ জেলার দৌলতপুর উপজেলায় অবস্থিত একটি নদী। নদীটির দৈর্ঘ্য ৫০ কিলোমিটার। ইছামতি নদীর গড় প্রস্থ ৭২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৪।
ইছামতি নদীটি বাঘুটিয়া ইউনিয়ন, দৌলতপুর-এ প্রবহমান যমুনা নদী হতে উৎপত্তি উৎপত্তি লাভ করেছে এবং কিছুদুর অতিক্রম করে হরিরামপুরের পাশে পদ্মা নদীতে পতিত হয়েছে।
আসাবিয়া

আসাবিয়া বা আসাবিয়াত ( "আ'সাবিই'য়াত") একটি আরবি শব্দ যার অর্থ সামাজিক সংহতি বা একতা, একে গোত্রপ্রীতি, দলপ্রীতি, স্বজনপ্রীতি, পক্ষপাতিত্ব বা জাতীয়তাবাদও বলা যেতে পারে।
আসাবিয়াত অগত্যা যাযাবর বা রক্তের সম্পর্কের উপর ভিত্তি করে নয়; বরং, এটি ধ্রুপদী প্রজাতন্ত্রবাদের দর্শনের অনুরূপ। আধুনিক যুগে, এটি সাধারণত সংহতির সাথে সাদৃশ্যপূর্ণ। যাইহোক, এটি প্রায়শই নেতিবাচকভাবে যুক্ত হয় কারণ এটি কখনও কখনও জাতীয়তাবাদ বা পক্ষপাতিত্বের পরামর্শ দিতে পারে, অর্থাৎ, পরিস্থিতি নির্বিশেষে নিজের গোষ্ঠীর প্রতি আনুগত্য।
এই ধারণাটি প্রাক-ইসলামী যুগে পরিচিত ছিল, তবে ইবনে খালদুনের মুকাদ্দিমায় জনপ্রিয় হয়ে ওঠে, যেখানে এটিকে মানব সমাজের মৌলিক বন্ধন এবং ইতিহাসের মৌলিক চালিকাশক্তি হিসাবে বর্ণনা করা হয়েছে, যা যাযাবর আকারে বিশুদ্ধ।
ইবনে খালদুন যুক্তি দিয়েছিলেন যে, আসাবিয়া চক্রাকার এবং সভ্যতার উত্থান ও পতনের সাথে সরাসরি প্রাসঙ্গিক: এটি একটি সভ্যতার শুরুতে সবচেয়ে শক্তিশালী হয়, সভ্যতার অগ্রগতির সাথে সাথে হ্রাস পায় এবং তারপরে আরও একটি আকর্ষক "আসাবিয়া" অবশেষে একটি ভিন্ন সভ্যতা প্রতিষ্ঠায় সহায়তা করার জন্য এর স্থান নেয়।
মেঘের অনেক রং

মেঘের অনেক রং ১৯৭৬ সালে নির্মিত বাংলাদেশী বাংলা ভাষার চলচ্চিত্র। বাংলাদেশের মুক্তিযুদ্ধভিত্তিক চলচ্চিত্রটি পরিচালনা করেছেন হারুনর রশিদ। রত্না কথাচিত্রের ব্যানারে চলচ্চিত্রটি প্রযোজনা করেছেন আনোয়ার আশরাফ ও শাজীদা শামীম। এতে প্রধান চরিত্রে অভিনয় করেছেন মাথিন, ওমর এলাহী, রওশন আরা, আদনান প্রমুখ। মেঘের অনেক রং বাংলাদেশের দ্বিতীয় রঙ্গীন চলচ্চিত্র এবং মুক্তিযুদ্ধভিত্তিক প্রথম রঙিন চলচ্চিত্র।
চলচ্চিত্রটির উপজীব্য বিষয় বাংলাদেশের মুক্তিযুদ্ধ ও সে সময়ে লাঞ্ছিত নারীরা। যুদ্ধে পাক বাহিনীর দ্বারা লাঞ্ছিত এক নারী আত্মহত্যার পথ বেছে নেয়। তার সদ্যবোধ সম্পন্ন ছেলে খুঁজে বেড়ায় তার মাকে। অবশেষে আশ্রয় পায় এক ডাক্তার দম্পতির কাছে।
"মেঘের অনেক রং" ছবির নির্মাতা হারুনর রশীদ প্রধান নারী চরিত্রে একজন পাহাড়ী মেয়ে সন্ধান করছিলেন। মাথিন তখন রাঙামাটিতে নাটক ও সাংস্কৃতিক কর্মকাণ্ডের সাথে জড়িত ছিলেন। তার মেসো রশীদকে মাথিনের কাজের মহড়ায় নিয়ে আসেন। রশীদ তার কাজ দেখে তাকে এই ছবির জন্য নির্বাচন করেন।
মেঘের অনেক রং চলচ্চিত্রটির সঙ্গীত পরিচালনা করেছেন ফেরদৌসী রহমান।
বসুন্ধরা (চলচ্চিত্র)

বসুন্ধরা ১৯৭৭ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ঔপন্যাসিক আলাউদ্দিন আল আজাদের উপন্যাস "তেইশ নম্বর তৈলচিত্র" অবলম্বনে নির্মিত চলচ্চিত্রটি পরিচালনা করেছেন চলচ্চিত্রকার সুভাষ দত্ত। বাংলাদেশ মুক্তিযুদ্ধ কল্যাণ ট্রাস্ট প্রযোজিত ছায়াছবিটির প্রধান চরিত্রে অভিনয় করেছেন ববিতা, ইলিয়াস কাঞ্চন, নূতন, সৈয়দ হাসান ইমাম, শর্মিলী আহমেদ প্রমুখ। চলচ্চিত্রটি জাতীয় চলচ্চিত্র পুরস্কারের শ্রেষ্ঠ চলচ্চিত্রসহ মোট ৬টি বিভাগে পুরস্কার অর্জন করে।
করাচী আন্তর্জাতিক চিত্রপ্রদর্শনীতে চিত্রকর জাহেদের "মাদার আর্থ" চিত্রকর্মটি প্রথম পুরস্কার অর্জন করে। এক শিশুর মায়ের স্তনপান চিত্রকর্মটির প্রধান বিষয়। তার এই চিত্রপ্রদর্শনীতে সাতদিন থাকার কথা থাকলেও তার স্ত্রীর প্রতি তার ভালোবাসা ও সন্তানকে দেখার বাসনায় চারদিন পরই সে সেখান থেকে ঢাকা ফিরে আসে।
এটা ইলিয়াস কাঞ্চন অভিনীত প্রথম চলচ্চিত্র। চরিত্র রূপদানের জন্য তিন মাস চারুকলা ইন্সটিউটে প্রশিক্ষণ নিয়েছিলেন। বসুন্ধরা চলচ্চিত্রের শ্রেষ্ঠাংশে অভিনয় করা শিল্পীদের তালিকা নিম্নরূপঃ-
বসুন্ধরা ছায়াছবিটির শ্যুটিং শুরু হয় ১৯৭৭ সালের মার্চ মাসের ২৬ তারিখ।
বসুন্ধরা চলচ্চিত্রটির সঙ্গীত পরিচালনা করেছেন সত্য সাহা। গীত রচনা করেছেন সৈয়দ শামসুল হক।
তাফসির আল-তাবারি

তাফসীর আল-তাবারি যার প্রকৃত নাম "জামিউল বয়ান আন তাবিলি আয়িল কুরআন" (), তাফসীর আল-তাবারি () নামেই অধিক পরিচিত, হল ফারসি ইসলামী চিন্তাবিদ ও লেখক মুহাম্মদ ইবনে জারির আল -তাবারির লেখা একটি সুন্নি তাফসীর গ্রন্থ। মূল তাফসীরটি আরবি ভাষায় রচিত হলেও পরবর্তীতে ইংরেজি বাংলা সহ অনেক ভাষায় অনুদিত হয়। প্রাচীন তাফসীরগুলোর মধ্যে তাফসীর আল-তাবারি অন্যতম।তিনি ৮৩৯ খিষ্টাব্দে তাবারিস্তানের আমুুুল নামক স্থ্ানে জন্মগ্রহণ করেন। ৯২৩ খ্রিষ্টাব্দে ইরাকের বাগদাদে মারা যান।
তাফসীরটি সম্পর্কে ইমাম ইবনে তাইমিয়া বলেন, "আত তাবারির তাফসীর গ্রন্থখানি বিশেষ মর্যাদার অধিকারী, সত্যিই এটি একটি অতুলনীয় তাফসীর গ্রন্থ" (প্রাগুক্ত)। তাফসীরটি রচনায় হাদিসের প্রভাব উল্লেখযোগ্য। ইসলামিক স্কলার এবং ছাত্রদের কাছে এই তাফসীরটি খুব গুরুত্বপূর্ণ।
তাফসীর
তাফসীরের তালিকা
মুহাম্মদ ইবনে জারির আল-তাবারি
তাফসির-এ-ইবন কাছীর
আরুণ প্রজাপতি

আরুণ (বৈজ্ঞানিক নাম: "Heliophorus epicles (Godart)") এক প্রজাতির ছোট আকারের প্রজাপতি যার শরীর ও ডানা উজ্জ্বল সোনালী রঙের এবং এদের উপরের ডানা ধাতব নীলচে বেগুনী রঙ দেখা যায়। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।
আরুন এর প্রসারিত অবস্থায় ডানার আকার ২৮-৩৪ মিলিমিটার দৈর্ঘ্যের হয়। 
ভারতে প্রাপ্ত আরুন এর উপপ্রজাতি হল-
ভারতে একমাত্র হিমালয়ে ২০০০ থেকে ৭০০০ ফুট উচ্চতায় এদের দেখা পাওয়া যায়। এছাড়া কুমায়ুন হিমালয় থেকে দক্ষিণ মায়ানমারঅবধি এদের দেখা পাওয়া যায়। প্রধানত ঘন জঙ্গলে এরা বসবাস করে। 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
আরুণের পিছনের ডানা করাতের দাঁতের মতো আকৃতি বিশিষ্ট। ডানা মুড়ে বসলে এদের ডানার নিচের পিঠ উজ্জ্বল সোনালি বর্ণের ও এর ধার বরাবর চওড়া লাল পাড় দেখা যায়। এই লাল পাড় পিছনের ডানা থেকে সামনের ডানা অবধি টানা বিস্তৃত এবং পিছনের ডানায় বেশি চওড়া। এই পাড়ের চারপাশে আবার কালো পাড় দিয়ে ঘেরা এবং এই কালো পাড় ভেদ করে কতগুলি লাল অগ্নিশিখার মতো দাগ দেখা যায়।
পুরুষ প্রজাপতির প্রসারিত ডানা ধাতব নীলচে বেগুনী রঙের হয় এবং তা চওড়া কালো পাড় দিয়ে ঘেরা। স্ত্রী প্রজাপতির ক্ষেত্রে কালচে বাদামি দুটি ডানার উপর কমলা ছোপ দেখা যায়। পুরুষ ও স্ত্রী উভয়েরই ডানার নিম্নতল উজ্জ্বল হলুদ এবং ডিসক্যাল অংশে কোনো দাগ নেই, তবে মাঝেমধ্যে এদের বেস ও লালরঙা প্রান্তিক অঞ্চলের মধ্যভাগে কিছু বুটি বা ফোঁটা দেখা যায়। ডানার নিম্নতলের প্রান্তিক অঞ্ছলের বর্ণ কালচে ঘন লাল রঙ অতি সুস্পষ্ট এবং পিছনের ডানা থেকে সামনের ডানার শীর্ষভাগ অবধি প্রান্ত বরাবর অবিচ্ছিন্নভাবে বিদ্যমান। পিছনের ডানার নিম্নতলে কোনো সুস্পষ্ট কালো ছোপ চোখে পড়ে না।
পুরুষ আরুণের ডানার উপরিপৃষ্ট কালচে উজ্জ্বল বর্ণ। সামনের ডানার উপরিতলে ১.৫ মিলিমিটারের বেশি চওড়া পাড় রয়েছে। কখনো কখনো সেলের বাইরের দিকে একটি কমলা রঙের অংশ চোখে পড়ে। পিছনের ডানার উপরিতলে রক্তবর্ণ অঞ্চল অপেক্ষাকৃত কম। এর প্রান্তিক লাল বর্ণ অতি সুস্পষ্ট ও আকর্ষণীয়। পুরুষদের সামনের ডানা বসার সময় শীর্ষভাগ ও টার্মেন (প্রান্তভাগ) সোজা ও অণুভূমিক থাকে।
স্ত্রী আরুণের ডানার উপরিতল কালচে বাদামি। সামনের ডানার উপরিতলে ডিসক্যাল অঞ্চলে চওড়া কমলা ছোপ থাকে এবং পিছনের ডানার উপরিপৃষ্টে কমলা রঙের প্রান্তিক বন্ধনী থাকে।
আরুনের শুককীট "Rumex hastatus", sp.ইত্যাদি গাছের পাতার রসালো অংশ আহার করে।
অবন্তিকা এক্সপ্রেস

অবন্তীকা সুপারফাস্ট এক্সপ্রেস ভারতের মুম্বাই থেকে ইন্দোরের মধ্যে চলাচলকারী একটি সুপারফাস্ট এক্সপ্রেস ট্রেন। মুম্বাই থেকে ইন্দোরগামী পথে গাড়ি ক্রমাঙ্ক থাকে ১২৯৬১ এবং ইন্দোর থেকে মুম্বাইগামী পথে এর গাড়ি ক্রমাঙ্ক থাকে ১২৯৬২। এইটি প্রতিদিন পরিষেবা প্রদানকারী ট্রেনগুলির একটি।
অবন্তীকা নামটির উৎপত্তি অবন্তী থেকে যা উজ্জয়িনীর প্রাচীন নাম। উজ্জয়ন ইন্দোরের উপকণ্ঠেই অবস্থিত একটি ঐতিহাসিক শহরে। অবন্তীকা এক্সপ্রেস মুম্বাইয়ের সাথে ইন্দোরকে সংযুক্তকারী দুটি ট্রেনের একটি অপরটির নাম ইন্দোর দুরন্ত এক্সপ্রেস।
১টি প্রথমশ্রেণীর বাতানুকূলিত, ১টি ২য় শ্রেণীর বাতানুকূলিত, ৫টি ৩য় শ্রেণী বাতানুকূলিত, ১২টি শয়নযান এবং ৪টি সাধারণ অনারক্ষিত বগি আছে। তাছাও ট্রেনটিতে উচ্চমানের পার্সেল বহিও উপলব্ধ।
অবন্তীকা এক্সপ্রেস মুম্বাই থেকে ইন্দোরগামী ১২৯৬১ ক্রম ধারণ কোরে ৮২৯ কিমি পথ ১৩ ঘণ্ঠা ৫৫ মিনিটে অতিক্রম করে। ইন্দোর থেকে মুম্বাইগামী পথে ১২৯৬২ ক্রম ধারণ কোরে একই দূরত্ব ১৩ ঘঃ ৪৫ মিনিট সময়ে অতিক্রমণ করে।
অবন্তীকা এক্সপ্রেস মুম্বাই -> ইন্দোর -> মুম্বাই প্রতিদিন পরিষেবা প্রদান করে।
অলিম্পিকে প্যারাগুয়ে

প্যারাগুয়ে প্রথম অলিম্পিক গেমসে অংশগ্রহণ করে ১৯৬৮ সালে। অভিষেকের পর থেকে এখন পর্যন্ত অনুষ্ঠিত সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে, শুধু ১৯৮০ সালে যুক্তরাষ্ট্রের নেতৃত্বে বয়কট করেছিল। ২০১৪ সালের শীতকালীন অলিম্পিকের মাধ্যমে প্যারাগুয়ের শীতকালীন গেমসে অভিষেক হয়।
প্যারাগুয়ের ক্রীড়াবিদগণ ২০০৪ সালের গ্রীষ্মকালীন গেমসে একটি পদক জিতেছে, যাতে তারা পুরুষদের ফুটবলে ০-১ গোলে আর্জেন্টিনা দলের নিকট পরাজিত হয়ে রৌপ্য পদক জিতে।
ওয়াং জি-পিং

ওয়াং জি-পিং (জন্মঃ১৮৮১ মৃত্যুঃ১৯৭৩) একজন বিখ্যাত চীনা-মুসলমান মার্শাল আর্ট শিল্পী। তিনি একজন বিশ্ববরেণ্য উশু গ্র্যান্ডমাস্টার। তিনি ১৯২৮ সালে মার্শাল আর্টস ইনস্টিটিউটের শাওলিন কুং ফু বিভাগের প্রধান এবং চাইনিজ উশু অ্যাসোসিয়েশনের সহ-সভাপতি হিসেবে দায়িত্ব পালন করেন।
চীনের মার্শাল আর্টের কিংবদন্তি ওয়াং জি-পিং ১৮৮১ সালে হেবেই প্রদেশের একটি মার্শাল আর্ট পরিবারে জন্মগ্রহণ করেন। তিনি ১৯২৮ সালে মার্শাল আর্ট ইনস্টিটিউটের শাওলিন কুংফু বিভাগের প্রধান হিসেবে দায়িত্ব পান। এছাড়া তিনি চীনা উশু (Wushu) অ্যাসোসিয়েশনের ভাইস চেয়ারম্যান ছিলেন। মার্কিন, রুশ, জার্মান, জাপানিজ মার্শাল আর্টিস্টদের তিনি পরাজিত করেছেন। ওয়াং এর ছাত্র লিউ জীন শেং "Chin Na Methods" রচনা করেন ঝাও জিয়াং-এর সঙ্গে। চিকিৎসাবিদ্যাতে তার অবদান উল্লেখযোগ্য। তিনি চীনা মেডিসিন এসোসিয়েশন এ দায়িত্ব পালন করেন। এছাড়া তিনি চীনের অনেকগুলো হাসপাতালের উপদেষ্টা ছিলেন। তাই তিনি ডাক্তার ওয়াং নামেও পরিচিত ছিলেন। এছাড়া তার ধর্মবোধের কারণে তাকে শাইখ মুহাম্মদ ওয়াংও বলা হয়ে থাকে।
দীর্ঘ জীবনের জন্য তিনি একটি বিশেষ ব্যায়ামের নিয়ম কানুন ও পদ্ধতির উন্নতি ঘটান। মার্শাল আর্ট ব্যায়ামের উপর তার কাজগুলো প্রকাশিত হয়েছে। ওয়াং ষষ্ঠ জাতীয় গেমসে মার্শাল আর্ট এবং কুস্তির জন্য বিচারক হিসেবে দায়িত্ব পালন করেন। গণপ্রজাতন্ত্রী চীনের প্রথম প্রধানমন্ত্রী চৌ এন-লাই যখন বার্মা সফরে যান, ওয়াং জি-পিং সাথে যান এবং সেখানে পরিদর্শনের সময় মার্শাল আর্টে অংশগ্রহণ করেন, অথচ তিনি তখন ৮০ বছরের বৃদ্ধ। তিনি ১৯৭৩ সালে ৯৩ বছর বয়সে মৃত্যুবরণ করেন।
তার একমাত্র কন্যা ওয়াং জুরং। তার দৌহিত্রী হেলেন উ বর্তমান কালের বিখ্যাত নারী মার্শাল আর্ট শিল্পী।
মিশর মান সময়

মিশর মান সময় হচ্ছে ।
২০১১ সালের ২১ এপ্রিল, মিশর সরকার দিবালোক সংরক্ষণ সময় বাতিল করে দেয়। মান সময় সারা বছর মেনে চলা হয়, গ্রীষ্মকালে পরিবর্তন ছাড়া।
২০১৪ সালের ৭ মে, মিশরের সরকার ১৫ মে ২০১৪ থেকে তৃতীয় শুক্রবার থেকে গ্রীষ্মকালীন সময় চালুর সিদ্ধান্ত নেয়, রমযান মাস ছাড়া।
২০১৫ সালে মিশরে দিবালোক সংরক্ষণ সময় চালু বিষয়ে গণভোট অনুষ্ঠিত হয়।
২০১৬ সালে, মিশরে দিবালোক সংরক্ষণ সময় শুরু হবে ৭ জুলাই থেকে।
ইমাম আয-যাহাবি

মুহাম্মদ ইবনে আহমদ ইবনে  উসমান ইবনে কাইয়ুম আবু  আব্দআল্লাহ শামস আদ-দীন আয-যাহাবী () (জন্ম:১২৭৪ - মৃত্যু:১৩৪৮) একজন বিখ্যাত মুহাদ্দিস ও ইসলামি ইতিহাসবেত্তা। তিনি আয-যাহাবী নামে পরিচিত।
আয-যাহাবী ৫ অক্টোবর ১২৭৪ সালে দামেস্কে জন্মগ্রহণ করেন, তার পিতামহ উসমানের সময় থেকে তার পরিবার সেখানে বসবাস করে আসছিলো। তিনি মাঝে মাঝে তার পিতার পেশার কারণে নিজেকে ইবনুল যাহাবী (স্বর্ণকারের পুত্র) হিসেবে পরিচয় দিতেন।
তিনি আঠারো বছর বয়সে হাদিস শিক্ষার জন্য দামেস্ক থেকে বালবেক, হিমস, হামা, আলেপ্পো, নাবুলুস, কায়রো, আলেকজান্দ্রিয়া, জেরুজালেম, হিজাজ ইত্যাদি স্থানে ভ্রমণ করেন । শিক্ষা সমাপ্ত হলে দামেস্ক ফিরে আসেন এবং শিক্ষকতা ও হাদিস গবেষণা শুরু করেন। তার শিক্ষকদের মধ্যে ২ জন উল্লেখযোগ্য শিক্ষক হলেনঃ শায়েখ ইবনে তাইমিয়া এবং ইবনে দাকিকুল ইদ। তিনি ১০০ জনের বেশি নারী ইসলামি পন্ডিতের কাছে শিক্ষালাভ করেন। তার সবচেয়ে গুরুত্বপূর্ণ শিক্ষিকা জায়নাব বিনতে উমার আল কিন্দি ছিলেন বিখ্যাত নারী মুহাদ্দিস।
তার হাদিস, ফিকহ ও আকিদার উল্লেখযোগ্য শিক্ষকগণ হলেনঃ
অল্পবয়সেই তিনি ইতিহাসবিদ, জীবনীকার এবং হাদিস শাস্ত্রের বিশেষজ্ঞ পরীক্ষক হিসাবে ব্যাপক সুনাম অর্জন করেন। তার প্রায় ১০০ টি রচনার বেশিরভাগ-ই গুরুত্বপূর্ণ। হাদিস ও ইতিহাসের পাশপাশি রিজালশাস্ত্রে তার অবদান অপরিসীম। এছাড়া তিনি চিকিৎসাবিদ্যা নিয়েও কাজ করেছেন। বিশেষ করে ভবিষ্যদ্বাণীপূর্ণ চিকিৎসাকর্ম সংক্রান্ত কাজে তার উপস্থাপনায় সহজবোধ্যতা ছিল।
তার শিক্ষার প্রভাবে পরবর্তীকালে জন্ম হয় জগৎবিখ্যাত মুহাদ্দিস ইবনে হাজার আসকালানী এবং নাসির আল দিমাশকির । তার রচিত কিতাবগুলো থেকে এখনো ইসলামি পন্ডিত ও ছাত্ররা জ্ঞানলাভ করে থাকেন। এই ৭০০ বৎসর যাবত তার কিতাবগুলো পঠন-পাঠন হয়ে আসছে, এবং এখনো সমান জনপ্রিয়তা ধরে রেখেছে।
ইমাম আয-যাহাবি বৃদ্ধ বয়সে দৃষ্টিশক্তি হারিয়ে ফেলেন এবং এর ২ বৎসর পর ১৩৪৮ সালে এই মহান ইমাম মৃত্যুবরণ করেন। মৃত্যুকালে তার যে ৩ সন্তান (এক কন্যা ও দুই পুত্র) জীবিত ছিলেন তারা হলেনঃ
একমাত্র কন্যা আমাত আল আযিয এবং ২ পুত্র: আব্দুল্লাহ ও আবু হুরাইরা আব্দুর রহমান।
ইমাম আল- সুয়ুতি বলেনঃ 
৪। The Female Teachers of the Historian of Islam: al-Ḏh̲ahabī (PDF)
৫। " al-Ḏh̲ahabī." Encyclopaedia of Islam, Second Edition. Brill Online , 2012. Reference. Princeton University Library. 09 June 2012
৬। al-Sakhawi, al-Daw' al-Lami` (8:103).
৭। Cf. al-`Uluw (Abu al-Fath) and al-Muqiza (Ibn Wahb).
৮। Siyar A`lam al-Nubala [SAN] (17:118–119 #6084, 16:300–302 #5655).
৯। Emilie Savage-Smith, "Medicine." Taken from Encyclopedia of the History of Arabic Science, Volume 3: Technology, Alchemy and Life Sciences, pg. 928. Ed. Roshdi Rashed. London: Routledge, 1996. 
১০। Ibn Hajar, al-Mu`jam (p. 400 #1773)
১১। Ibn Hajar, al-Mu`jam (p. 400 #1774).
১২। http://www.sunnah.org/history/Scholars/al_dhahabi.htm
ঘূর্ণিঝড় রোয়ানু

রোয়ানু একটি ছোট ঘূর্ণিঝড় যা ২১ মে ২০১৬ বাংলাদেশের উপকূল অঞ্চলে এবং ভারতে আংশিক আঘাত হানে।ঘূর্ণিঝড়ের কারণে শ্রীলংকায় বন্যা হয়। ধারণা করা হয় ঘূর্ণিঝড় রোয়ানুর ব্যাপ্তি ছিল দুটি বাংলাদেশের সমান আকৃতির।
এশিয়া-প্রশান্ত মহাসাগরীয় অঞ্চলের সাগর তীরের আট দেশের আবহাওয়া দপ্তর ও বিশ্ব আবহাওয়া সংস্থার দায়িত্বপ্রাপ্ত প্যানেলের তালিকা অনুযায়ী এ ঘূর্ণিঝড়ের নাম দেওয়া হয়েছে ‘রোয়ানু’। মালদ্বীপ এ নামটি প্রস্তাব করেছিল। রোয়ানু শব্দটিও মালদ্বীপের। এর অর্থ নারিকেলের ছোবড়ার তৈরি দড়ি।
ঘূর্ণিঝড়টির প্রাক্কালে এটি চট্টগ্রাম তটরেখা বরাবর আঘাত হানার সম্ভবনা ছিল ,আনুষ্ঠানিকভাবে ২০ লক্ষ মানুষকে নিরাপদ আশ্রয় কেন্দে স্থানান্তর করার ঘোষণা দেওয়া হয়. ঘূর্ণিঝড়টির ফলে ৪ টি দেশের ২০৩ জন নিহত হয়। অনেক মানুষ মারা যায় যখন ঘূর্ণিঝড় এর ফলে অনেক বড় বড় ঢেউ উঠে। এখনো ৪০ জন নিখোঁজ রয়েছে।
সরকারি হিসাবে ২৪ জনের মৃত্যুর খবর পাওয়া গেছে। বিভিন্ন স্থানে প্রায় ১০০ কিলোমিটার বেগে ঝোড়ো বাতাস বয়ে যাওয়ায় লক্ষাধিক ঘরবাড়ি তছনছ হয়েছে। জলোচ্ছ্বাসে অধিকাংশ উপকূলীয় জেলার বেড়িবাঁধ ভেঙে যাওয়ার ফলে মানুষের ঘরবাড়ি, রাস্তাঘাট, মাছের ঘের ইত্যাদি ব্যাপকভাবে ক্ষতিগ্রস্ত হয়েছে।
মার্কিন যুক্তরাষ্ট্রে ন্যাভাল রিসার্চ ল্যাবরেটরি থেকে ঘূর্ণিঝড় রোয়ানু সম্পর্কিত তথ্য
ইয়ানেরো

ইয়ানেরো (, , "plainsman") হয় ভেনেজুয়েলিয় বা কলম্বিয় হার্ডার। এই নামটি পশ্চিম ভেনিজুয়েলা এবং পূর্ব কলোমবিয়ার ইয়ানোস তৃণভূমি থেকে অধিষ্ঠিত হয়েছে। ইয়ানেরো মূলত স্প্যানিশ ও ভারতীয়দের অংশ ছিল এবং যাদের সঙ্গীতের একটি স্বতন্ত্র ধারা সহ একটি শক্তিশালী সংস্কৃতি রয়েছে।
স্পেনীয়রা টেক্সাস এবং নিউ মেক্সিকোর ল্লানো ইস্তাকাডোর যাযাবর উপজাতিদের বর্ণনা করার জন্যও এই শব্দটি ব্যবহার করেছিল এবং বিশেষ করে অ্যাপাচিতে প্রয়োগ করা হয়েছিল।
স্পেনীয় ভাষায়, দ্য লোন রেঞ্জার "এল লেনেরো সলিটারিও" নামে পরিচিত।
পুরস্কার (চলচ্চিত্র)

পুরস্কার ১৯৮৩ সালে মুক্তিপ্রাপ্ত বাংলাদেশী বাংলা ভাষার শিশুতোষ চলচ্চিত্র। সৈয়দ শামসুল হকের কাহিনী, সংলাপ ও চিত্রনাট্যে চলচ্চিত্রটি পরিচালনা করেছেন সি. বি. জামান। এতে প্রধান চরিত্রে অভিনয় করেছেন সুমন, শাকিল, বুলবুল আহমেদ, জয়শ্রী কবির প্রমুখ। চলচ্চিত্রটি ১৯৮৩ সালের জাতীয় চলচ্চিত্র পুরস্কারে শ্রেষ্ঠ চলচ্চিত্রসহ পাঁচটি পুরস্কার অর্জন করে। জাতীয় পুরস্কার পাওয়ার পাশাপাশি আন্তর্জাতিকভাবে ভারতের 'গোয়া চলচ্চিত্র উৎসব', 'দিল্লী আন্তর্জাতিক উৎসব' ও রাশিয়ার 'তাশখান্দ চলচ্চিত্র উৎসব'-এ প্রদর্শন করা হয়।
পুরস্কার চলচ্চিত্রটির সঙ্গীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন খন্দকার ফারুক আহমেদ, সাবিনা ইয়াসমিন, সামিনা চৌধুরী, আবিদা সুলতানা।
জাতীয় চলচ্চিত্র পুরস্কার
সুফিয়ান ইবনে উয়াইনাহ

সুফিয়ান ইবনে উয়াইনাহ ()<nowiki> </nowiki>(৭২৫ – ) তাবেঈ-পরবর্তী যুগের মক্কার বিখ্যাত ইসলামিক পণ্ডিত। ইসলামের তৃতীয় প্রজন্ম তাবে-তাবেঈদের উল্লেখযোগ্য ব্যক্তিবর্গের মধ্যে তিনি অন্যতম। তিনি মূলত হাদিস ও তাফসীর শাস্ত্রের তৎকালীন অন্যতম শ্রেষ্ঠ পণ্ডিত ছিলেন। ইমাম আয-যাহাবি তাঁকে "শাইখুল ইসলাম" হিসেবে অভিহিত করেন।
ইবনে উয়াইনাহর পিতা উয়াইনাহ ইবনে আবি ইমরান মূলত ছিলেন কুফার অধিবাসী, পরবর্তীতে মক্কায় স্থানান্তরিত হন। ইবনে উয়াইনাহ ৭২৫ সালে জন্মগ্রহণ করেন। তাঁর শিক্ষকদের মধ্যে ইমাম আয-যুহরি, আমর ইবনে দিনার উল্লেখযোগ্য। তিনি মক্কায় বাস করতেন। তাঁর ৯ জন ভাই ছিল, তাঁদের মধ্যে উল্লেখযোগ্য ৪ জন হলেন মুহাম্মাদ, ইব্রাহিম, আদম ও ইমরান।
ইবনে উয়াইনাহ একজন নির্ভরযোগ্য রাবি (হাদিস বর্ণনাকারী) ছিলেন। তাঁর ছাত্রদের মধ্যে ইমাম শাফিঈ ছিলেন জগৎবিখ্যাত ইমাম।
ইবনে উয়াইনাহ ৮১৪ সালে ৯১ বছর বয়সে মক্কায় মৃত্যুবরণ করেন।
ইবনে উয়াইনাহ ইমাম মালিকের "মুয়াত্তা" অনুসরণ করে হাদিস সংকলন  করেন। হাদিস সংকলনটি "আল-জামি" নামে পরিচিত। তিনি তাফসীর নিয়েও কাজ করেন।
অলিম্পিকে পেরু

পেরু প্রথম অলিম্পিক গেমসে অংশগ্রহণ করে ১৯০০ সালে। এরপর পেরু অফিসিয়ালিভাবে ১৭টি গ্রীষ্মকালীন এবং ২টি শীতকালীন অলিম্পিয়াডে প্রতিদ্বন্দ্বিতা করেছে। শীতকালীন অলিম্পিক গেমসে প্রথম অংশগ্রহণ করে ২০০০ সালে।
পেরুর ক্রীড়াবিদগণ একটি স্বর্ণ পদকসহ মোট ৪টি পদক জিতেছে, যার তিনটি শ্যুটিংয়ে এবং একটি ভলিবলে। প্রথম পদক জিতে ১৯৪৮ লন্ডন গেমসে।
পেরুর জাতীয় অলিম্পিক কমিটি ১৯২৪ সালে গঠিত হলেও আন্তর্জাতিক অলিম্পিক কমিটির স্বীকৃতি পায় ১৯৩৬ সালে।
টুয়া

টুয়া (বৈজ্ঞানিক নাম: "Junonia orithya (Linnaeus)") এক প্রজাতির মাঝারি আকারের প্রজাপতি যার শরীর ও ডানা কালচে এবং উজ্জ্বল নীলাভ রঙের এবং এদের পিছনের ডানায় কমলা এবং হলুদ বর্নের চোখ দেখা যায়। এদের পিছনের ডানার পৃষ্ঠভাগ উজ্জ্বল নীল বর্ণের। পিছনের ডানার শেষে এবং সামনের ডানার সামনে থেকে প্রায় এক-ত্তৃতীয়াংশ গাঢ় কালো। সামনের ডানার শীর্ষ খয়রি রঙের হয়। এর উপর আবার দুটো সাদা পটি থাকে।সামনের ও পিছনের উভয় ডানা জোড়াতেই দুটো করে চোখ থাকে এবং পার্শ্বপ্রান্তে খয়রি পাড় থাকে।
ডানার নিচের পিঠের রঙ ম্যাটমেটে,ধূসর ও খয়রি মেশানো। এরা ‘নিমফ্যালিডি’ গোত্রের সদস্য।
ভারতে প্রাপ্ত টুয়ার উপপ্রজাতিসমূহ হল-
টুয়া এর প্রসারিত ডানার আকার ৪০-৬০ মিলিমিটার। সাধারণত এরা বসার সময় ডানাগুলিকে ১৩০-১৪০ ডিগ্রী কৌনিক অবস্থানে রাখে।
এরা প্রধানত সমভূমির প্রজাপতি। কিন্তু সাধারণত সারা ভারতেই এদের দেখা পাওয়া যায়। অনতিউচ্চ পাহাড়ি এলাকায় সাধারণত এদের দেখা যায়। কিন্তু কখনো কখনো এদের ৯০০০ ফুট উচ্চতাতেও দেখতে পাওয়া যায়। সিকিম হিমালায়ে ৬৫০০ ফুট উচ্চতায় অনেক সময় দেখা যায় এদের। ভারত ছাড়াও শ্রীলঙ্কা,নেপাল,মায়ানমার,এশিয়া মাইনর থেকে জাপান,আফ্রিকা,মালয়েশিয়া ও অস্ট্রেলিয়ায় এদের দেখতে পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
সামনের ডানার বেসাল অংশ, ডিসকাল অংশের অন্তভাগ এবং ডরসাম এর মধ্যভাগ ঘন কালো বর্নের। কোস্টা সরু সাদা। অ্যাপেক্স অথবা শীর্ষভাগ ফ্যাকাশে বাদামী ও সাদা বন্ধনী (band) যুক্ত। ডিসকাল অংশের বর্হিভাগ ও ডরসামের বহি অর্ধ উজ্জ্বল নীল বর্ন। টার্মেন সরুভাবে সাদা। ডিসকাল অংশের বর্হিভাগে ২ ও ৫ নং শিরামধ্যে হলুদ বলয়াবৃত দুটি চক্ষুবিন্দু (ocilli) বর্তমান। চক্ষুবিন্দুগুলি আকাশী নীল চক্ষুতারা (pupiled) যুক্ত ও ৫নং শিরামধ্যস্থ চক্ষুবিন্দুটি অপেক্ষাকৃত বড়।
পিছনের ডানা উজ্জ্বল নীল এবং বেসাল অংশ ভিতরের দিকে ভেলভেটের ন্যায় কালো। ২ ও ৫ নং শিরামধ্যে সামনের ডানার অনুরূপ দুটি চক্ষুবিন্দু বর্তমান, তবে এক্ষেত্রে চক্ষুবিন্দুগুলি সমান আকারের টার্মেন সরু ও সাদা।
স্ত্রী প্রকার পুরুষেরই অনুরূপ তবে আকারে বড় ও পিছনের ডানার চক্ষুবিন্দুগুলি অধিকতর সুস্পষ্ট। পিছনের ডানার বেসাল অংশ পুরুষ অপেক্ষা অধিকতর বিস্তৃত কালো। স্ত্রী ও পুরুষ উভয় প্রকারই গঠনে ভিন্নতাপূর্ন (variable)।
এদের উড়ান বেশ দুর্বল কিন্তু চঞ্চল ওড়ার ভঙ্গি তবে অনেকক্ষণ একটানা ওড়ে না। টুয়াদের বিকালের দিকে মাটিতে বসে বিশ্রাম করে। এদের ফুলের মধু পান করতে তেমন দেখা যায় না।
এই শূককীট ,, ইত্যাদি গাছের পাতার রসালো অংশ আহার করে।
রবার্ট হেনরী

রবার্ট হেনরী একজন মার্কিন জ্যোতির্বিজ্ঞানী এবং পদার্থবিজ্ঞানী যিনি জ্যোতির্পদার্থবিদ্যা, পারমাণবিক পদার্থবিদ্যা, সৃষ্টিতত্ত্ব এবং মহাকর্ষের ক্ষেত্রে গুরুত্বপূর্ণ অবদান রেখেছিলেন। 
হেনরী ১৯১৬ সালের ৬ মে মিসৌরির সেন্ট লুইসে জন্মগ্রহণ করেন। তিনি প্রিন্সটন বিশ্ববিদ্যালয় থেকে ব্যাচেলর্স ডিগ্রি এবং রোচেস্টার বিশ্ববিদ্যালয় থেকে ডক্টরেট ডিগ্রি অর্জন করেন। দ্বিতীয় বিশ্বযুদ্ধের সময় তিনি ম্যাসাচুসেট্‌স ইনস্টিটিউট অফ টেকনোলজির রেডিয়েশন ল্যাবরেটরীতে কাজ করেন। ১৯৪৬ সালে তিনি প্রিন্সটন বিশ্ববিদ্যালয় এ ফিরে আসেন এবং কর্মজীবনের বাকী সময়টুকু এখানেই কাটান।
হাজ্জাজ বিন ইউসুফ

হাজ্জাজ বিন ইউসুফ ( al-Ḥajjāj bin Yūsuf) (জন্ম জুন ৬৬১ খ্রিষ্টাব্দ / ৪০ হিজরি – ৭১৪ খ্রিষ্টাব্দ / ৯৫ হিজরি) ছিলেন আরব প্রশাসক, রাজনীতিবিদ ও উমাইয়া খিলাফতের প্রতিরক্ষা মন্ত্রী।
আজকের সৌদি আরব অর্থাৎ হেজাজের তাইফ শহরে ৬৬১ সালে জন্ম হাজ্জাজের। তার গোত্রের নাম ছিল বনু সাকিফ, এখানেই মহানবী হযরত মুহাম্মাদ (সা) ইসলাম প্রচার করতে এসেছিলেন মক্কা থেকে, ফিরেছিলেন রক্তাক্ত হয়ে। তখন বনু সাকিফ পূজা করতো লাত দেবীর।
হাজ্জাজের পরিবার খুব একটা অর্থবান ছিল না। দরিদ্রই বলা চলে। তার মায়ের নাম ছিল ফারিয়া। বলা হয়ে থাকে, তার বাবা চিকিৎসক ছিলেন। তবে দরিদ্র পরিবারটির অন্যান্য সদস্যরা রাজমিস্ত্রী বা পাথর বয়ে নেবার কাজ করতো। হাজ্জাজের ছোটবেলা নিয়ে একদমই কম জানা যায়। শুধু এটুকু নিশ্চিত যে, একটা পর্যায়ে স্থানীয় স্কুলে পড়াতেন হাজ্জাজ আর তার বাবা। কোনো এক কারণে ছোটকালের হাজ্জাজের ডাকনাম হয়ে গিয়েছিল ‘কুলাইব’ বা ‘কুকুরের বাচ্চা’। 
হাজ্জাজ বুদ্ধিমান এবং কঠোর প্রকৃতির শাসক ছিলেন। তাকে কখনো পৈশাচিকভাবে বর্ণনা করা হলেও আধুনিক ইতিহাসবিদরা এতে পরবর্তীকালের আব্বাসীয় ইতিহাসবিদ ও জীবনীকারদের প্রভাব স্বীকার করেন। তারা উমাইয়া খিলাফতের প্রতি প্রবলভাবে অনুগত হাজ্জাজের বিরোধিতা করতেন। সামরিক কমান্ডারদের বাছাইয়ের সময় হাজ্জাজ বিন ইউসুফ কঠোর নীতি অবলম্বন করতেন। সৈনিকদের র‍্যাঙ্কের ক্ষেত্রে তিনি শৃঙ্খলা আরোপ করেন। এর পদক্ষেপ মুসলিম সাম্রাজ্যের দূর বিস্তৃতিতে সহায়ক হয়েছিল। তিনি সমস্ত গুরুত্বপূর্ণ দলিল আরবিতে অনুবাদের ব্যবস্থা নিশ্চিত করেন এবং প্রথমবারের মত তিনি খলিফা আবদুল মালিককে মুসলিম বিশ্বের জন্য বিশেষ মুদ্রা চালুর ব্যাপারে রাজি করাতে সক্ষম হন। এর ফলে সম্রাট দ্বিতীয় জাস্টিনিয়ানের অধীন বাইজেন্টাইন সাম্রাজ্যের সাথে যুদ্ধ সংঘটিত হয়। ৬৯২ সালে সেবাস্টোপলিসের যুদ্ধে লিওন্টিওস বাইজেন্টাইনদের নেতৃত্ব দেন। যুদ্ধে বাইজেন্টাইনরা পরাজিত হয়।